title: Savonlinnan reservikomppania

text: 21. reservikomppania sijoitettiin Säämingin kuntaan Kaartilanrannan kylän alueelle, tilalle nro 5, noin kolme virstaa silloisesta Savonlinnan kaupungista itään. Pääskylahden rantaan oli matkaa noin puoli virstaa, joten sijoittumisen voitiin katsoa onnistuneen. Valtion 1881 lunastamalla maalla rakentaminen aloitettiin 1882 ja saatiin valmiiksi 1883 syksyyn mennessä. Reservikomppanian myötä Savonlinna palasi varuskuntapaikkakuntien joukkoon.


title: Fuck Vivaldi

text: Fuck Vivaldi on rap-artisti Eevil Stöön ja rap-artisti/tuottaja RoopeK:n 20. heinäkuuta 2012 julkaistu yhteisalbumi. Ilmestyttyään albumi sijoittui Suomen virallisen albumilistan kärkeen. Monsp Recordsin julkaisema albumi on levy-yhtiön kolmas Suomen virallisen albumilistan ykköseksi noussut albumi. Kaksi aikaisempaa ovat JVG:n "Mustaa kultaa" (2011) ja "jvg.fi" (2012).


title: Fuck Vivaldi

text: RoopeK vastaa koko albumin tuotannosta ja hän käyttää albumilla nimeä "Koksukoo". Albumin julkaisun kunniaksi Helsingin Kalliossa järjestettiin "Fuck Picasso" -niminen taidenäyttely, jossa oli näytillä eri taiteilijoiden tekemiä Eevil Stööhön liittyviä teoksia kuten maalauksia, valokuvia ja julisteita. Näyttely oli avoinna 18.–22. heinäkuuta, ja siellä oli nähtävillä myös albumin kannessa oleva Eevil Stöö -rintakuva. Näyttelyn kaikki teokset olivat myytävinä, ja ne saatiin myös myytyä.


title: Fuck Vivaldi

text: "Fuck Vivaldi" oli myös ehdolla vuoden hiphop-, reggae- ja urban-albumin saajaksi Emma-gaalassa 2013.


title: Liettuan kuvernementti

text: Liettuan kuvernementti () oli lyhytaikainen hallintoalue, joka oli osa Venäjän keisarikuntaa.


title: Liettuan kuvernementti

text: Vuosina 1796–1801 olemassa ollut kuvernementti syntyi Puolan kolmannen jaon jälkeen vuonna 1795. Venäjän keisarinna Katariina II jakoi entisen Liettuan suuriruhtinaskunnan kahteen kuvernementtiin: Liettuan ja Hrodnan kuvernementtiin. Katariinan seuraaja, keisari Paavali I liitti kuvernementit yhteen Liettuan kuvernementiksi 12. joulukuuta 1796.


title: Liettuan kuvernementti

text: Paavalin kuoltua keisari Aleksanteri I jakoi kuvernementin kuitenkin jälleen kahtia, Vilnan kuvernementtiin ja Grodnon kuvernementtiin (9.9.1801 ja 28.8.1802). Niitä kuitenkin kutsuttiin yhä Liettuan kuvernementiksi, kunnes vanhan kuvernementin nimen käyttö kiellettiin keisari Nikolai I:n ukaasilla 1840.


title: Levada-keskus

text: Levada-keskus () on riippumaton, jopa Venäjän luotettavimpana pidetty


title: Levada-keskus

text: Tutkimuskeskus on saanut nimensä perustajansa ja ensimmäisen johtajansa, sosiologian professori Juri Levadan (1930-2006) mukaan. Tämä hallituksesta riippumaton tutkimuskeskus perustettiin vuonna 2003. Keskus pohjautui kuitenkin jo vuonna 1987 käynnistettyyn, alkujaan koko Neuvostoliiton, sittemmin koko Venäjän kattaneeseen valtiolliseen mielipiteiden tutkimuslaitokseen (VTsIOM).


title: Levada-keskus

text: Levada-keskuksen päätoimipiste on Moskovassa. Keskuksella on 67 aluetoimistoa Venäjällä ja yhteistyösuhteet Baltian ja IVY-maiden vastaaviin tutkimuslaitoksiin. Levada-keskuksella on noin 3 000 koulutettua haastattelijaa, ja se on yksi laajimmista Venäjällä toimivista mielipiteitä seuraavista tutkimuslaitoksista. Vuodesta 2006 Levada-keskuksen johtajana on toiminut sosiologi, filosofian tohtori Lev Gudkov.


title: Tiliqua sp.

text: Tiliqua sp. (engl. "Irian Jaya Blue-tongued Skink", suora suom. "irianjayansinikieliskinkki") on skinkkeihin ("Scincidae") kuuluva liskolaji, joka ei ole vielä tiedeyhteisön yleisesti hyväksymä. Sitä pidetään kuitenkin eri lajina kuin jo kuvatut "Tiliqua"-lajit, joihin kuuluu muun muassa sinikieliskinkki ("Tiliqua scincoides").


title: Tiliqua sp.

text: "Tiliqua" sp. on noin 45–56 senttimetriä pitkä, ja sillä on pidempi häntä kuin muilla "T. scincoidesin" alalajeilla. Pohjaväri vaihtelee vaaleanruskeasta tummanruskeaan tai -harmaaseen ja selässä on tummempia raitoja. Pää on yleensä hieman vaaleampi ja joillakin yksilöillä silmän takana kulkee musta juova. Maha voi olla kermanvärinen, punertava tai kirkkaan punaoranssi.


title: Tiliqua sp.

text: Skinkki on sekasyöjä. Sen ruokavalioon kuuluvat erilaiset hyönteiset, hedelmät, vihannekset, pikkunisäkkäät ja muu eläinperäinen ravinto.


title: Poretta eli Keisarin uudet pisteet

text: Poretta eli Keisarin uudet pisteet on Ilmari Unhon ohjaama elokuva vuodelta 1941.


title: Poretta eli Keisarin uudet pisteet

text: Elokuva oli Unhon neljäs ohjaus. Sen tuotantokustannukset olivat korkeat, ja se jäi taloudellisesti tappiolliseksi. Ensi-iltavuonnaan se oli katsojamääriltään toiseksi heikoin. Käsikirjoitus tilattiin "Suomisen perheen" kirjoittajilta Serpiltä (Seere Salminen) ja Elsa Soinilta. Sen teksti on sidoksissa välirauhan aikaan, ja ankarien aikojen vastapainoksi käsikirjoittajat halusivat tarjota ”kevyttä poreilua, kuplailua, joka nousee ylöspäin noin pul-pul-pul ... Sellaiseksihan tämä juttu on juuri tarkoitettukin. Kevyttä, iloista ’poretta’ olemme siinä ainakin yrittäneet.”


title: Poretta eli Keisarin uudet pisteet

text: Aikalaiskritiikeissä kevyttä musiikki-iloittelua yleensä kiitettiin, mutta puututtiin juonen hajanaisuuteen ja revyyosuuksien korostumiseen. Myönteistä huomiota sai erityisesti George de Godzinskyn musiikki: ”Godzinkyn musiikki soveltuu elokuvan tekstiin ja sävyyn kuin valettu”, kirjoittaa Paula Talaskivi arviossaan.


title: Poretta eli Keisarin uudet pisteet

text: Myös 1980-luvun televisioesitysten yhteydessä elokuva saa kiittävää kritiikkiä, ja sen yhteydet 1930-luvun amerikkalaisiin musikaaleihin on pantu merkille. Vuonna 2014 kriitikko kiinnittää huomiota kunnianhimoon sota-ajan puutteen keskellä ja kehottaa vertaamaan Busby Berkeleyn musikaaliklassikkoihin.


title: In the City

text: ”In The City” on Lauri Ylösen musiikkikappale hänen keväällä 2011 julkaistulta sooloalbumiltaan "New World". ”In The City” julkaistiin 17. kesäkuuta 2011 singlenä. Se oli albumilta poimituista singleistä toinen ”Heavyn” jälkeen. Kappale pääsi Airplay-listan 6. sijalle ja Suomen virallisen latauslistan 29. sijalle.


title: In the City

text: Singlen musiikkivideo on kuvattu pääosin Yhdysvalloissa, Los Angelesin ja Las Vegasin kaupungeissa, mutta muutaman kohtauksen on sanottu olevan kuvattu myös Helsingissä. Videossa seurataan pääosin Amanda-nimisen käsinuken seikkailuja ympäri Amerikkaa. Nukke oli pääosassa myös ”Heavy”-singlen musiikkivideossa. ”In The Cityn” videossa Amanda esimerkiksi juhlii alkoholinhuuruisessa strippibaarissa.


title: Yungas-tie

text: Yungas-tie () on tie Boliviassa. Se kulkee 70 kilometrin matkan La Pazista Yungasin alueella sijaitsevaan Coroicoon. Yungas-tietä on kutsuttu maailman vaarallisimmaksi tieksi, sillä siellä kuoli vielä 2000-luvun alussa vuosittain 200–300 ihmistä.


title: Yungas-tie

text: Yungas-tie kulkee suureksi osaksi jyrkkiä vuorenrinteitä pitkin. Pudotusta alla olevaan laaksoon voi olla 800 metriä. Tie on paikoitellen vain kolme metriä leveä, kesällä pölyinen ja sadekaudella rankkasateiden huuhtoma. Näkyvyyttä heikentää myös laaksosta nouseva jatkuva sumu.


title: Yungas-tie

text: Yungas-tien rakensivat paraguaylaiset sotavangit 1930-luvulla. Vuonna 2006 reitille avattiin turvallisempi tie, mikä vähensi Yungas-tien vaarallisimpien osuuksien käyttöä. Tie on nykyisin suosittu extreme-pyöräilykohde, jolla käy vuosittain 25 000 uskalikkoa. Tien vartta reunustavat sillä kuolleiden muistoristit.


title: Agnes Langenskjöld

text: Agnes Langenskjöld (20. heinäkuuta 1887 Pietari – 27. heinäkuuta 1965 Helsinki) oli suomalainen ruotsin kielellä kirjoittanut kirjallisuuskriitikko, esseisti ja kirjastonhoitaja.


title: Agnes Langenskjöld

text: Langenskjöldin vanhemmat olivat kenraalimajuri Nikolai Teodor Albrekt Langenskjöld (1855–1907) ja Vera Malova. Perheen kotikieli oli venäjä, mutta isä päätti kouluttaa tyttärensä Gretan ja Agneksen Suomessa jotta he oppisivat ruotsia.


title: Agnes Langenskjöld

text: Langenskjöld toimi Helsingin yliopiston kirjaston nuorempana alikirjastonhoitajana 1928–1945 ja vanhempana alikirjastonhoitajana 1945–1954.


title: Agnes Langenskjöld

text: Agnes Langenskjöld sai Granbergin palkinnon vuonna 1938.


title: Norman Burton

text: Norman Burton (5. joulukuuta 1923 New York – 29. marraskuuta 2003 Imperial, Kalifornia), näyttelijänä toisinaan myös nimellä Normann Burton, oli yhdysvaltalainen elokuva- ja televisionäyttelijä. Hän näytteli muun muassa Felix Leiterin roolin James Bond -elokuvassa "Timantit ovat ikuisia" vuonna 1971. Hän esiintyi myös katastrofielokuvassa "Liekehtivä torni" ja televisiosarjassa "Wonder Woman" (1975–1979) sen toisella esityskaudella. Burton edusti ja opetti metodinäyttelemistä.


title: Norman Burton

text: Burton kuoli kuusi päivää ennen 80-vuotispäiväänsä liikenneonnettomuudessa lähellä Kalifornian ja Arizonan osavaltioiden rajaa.


title: Ronald Rich

text:
Ronald Rich on brittiläinen sivuosanäyttelijä. Hän näytteli 1960-luvulla elokuvissa Alfie – naisten viettelijä ja Bond-elokuvassa "Elät vain kahdesti" roolihahmo Ernst Stavro Blofeldin henkivartijaa Hansia.
Hän on esiintynyt myös Doctor Whossa ja Benny Hill show’ssa. Rich on 203 cm pitkä.


title: Bror Niska

text: Bror Ivar Niska (11. elokuuta 1887 Uuras – 18. elokuuta 1952 Ruovesi) oli suomalainen näyttelijä, operettilaulaja ja näytelmäkirjailija.


title: Bror Niska

text: Bror Niskan vanhemmat olivat merikapteeni, Viipurin merikoulun johtaja Ivar Alfred Niska (1846-1903) ja Hilda Maria Elise Schlüter (1856-1934). Sisaruksista Adolf Niska oli oopperabaritoni, Esther Niska sopraano, Algoth Niska jalkapalloilija ja tunnettu salakuljettaja sekä Aina Niska tanssitaiteilija.


title: Bror Niska

text: Bror Niska oli naimisissa vuodesta 1909 Anna Maria Pelanderin kanssa. Heillä oli kaksi lasta. Niska kuoli liikenneonnettomuudessa kesällä 1952.


title: Sähköyksiköt

text: Sähköyksiköt ovat sähköön ja magnetismiin liittyvien suureiden mittayksiköitä. Nykyisin käytetään sähkösuureille SI-järjestelmän yksiköitä, joiden perusyksikkönä on sähkövirran yksikkö ampeeri. Aikaisemmin on varsinkin teoreettisessa fysiikassa käytetty cgs-järjestelmää ja siihen pohjautuvaa Gaussin yksikköjärjestelmää.


title: Sähköyksiköt

text: SI-järjestelmään kuuluu sähkösuureiden perusyksikkönä sähkövirran yksikkö ampeeri. Se on määritelmän mukaan sellainen ajallisesti muuttumaton sähkövirta, joka kulkiessaan kahdessa suorassa yhdensuuntaisessa, äärettömän pitkässä ja ohuessa johtimessa, joiden poikkileikkaus on ympyrä ja jotka ovat yhden metrin etäisyydellä toisistaan tyhjiössä, aikaansaa johtimien välille 2 · 10 newtonin voiman metriä kohti.


title: Sähköyksiköt

text: Ampeerin sekä mekaanisten perusyksiköiden (metri, kilogramma ja sekunti) avulla on määritelty muiden sähkösuureiden yksiköt, joista seuraavilla on erityisnimi:


title: Sähköyksiköt

text: Näiden ohella käytetään myös etuliitteiden avulla muodostettuja kymmenjärjestelmän mukaisia kerrannaisyksiköitä samoin kuin muistakin SI-yksiköistä.


title: Sähköyksiköt

text: Sähköyksikköihin liittyvät läheisesti myös työn ja energian yksikkö joule (J) sekä tehon yksikkö watti (W). Nykyisin niitä käytetään muidenkin energian muotojen ja niihin liittyvän tehon yksikköinä, mutta historiallisesti nekin ovat liittyneet nimenomaan sähköenergian ja sähkötehon mittaamiseen.


title: Sähköyksiköt

text: Sähköenergian kaupallisessa mittaamisessa käytetään yksikkönä yleisesti kilowattituntia, vaikka se oikeastaan ei ole SI-yksikkö. Yksi kilovattitunti on 3,6 megajoulea eli 3 600 000 J.


title: Sähköyksiköt

text: Kun metrijärjestelmä laadittiin Ranskassa 1700-luvun lopulla, sähköopin kehitys oli vielä siinä määrin alkuasteellaan, ettei järjestelmään alun perin katsottu tarvittavan sähkösuureiden yksiköitä. Tutkimuksen varhaisvaiheessa eri tutkijat ja teknikot käyttivät niille monia, yleensä itse jokseenkin mielivaltaisesti määrittelemiään yksiköitä.


title: Sähköyksiköt

text: Ensimmäisen huomattavan ehdotuksen yhtenäiseksi sähköyksiköiden järjestelmäksi laativat Carl Friedrich Gauss ja Wilhelm Eduard Weber 1830-luvulla. Heidän ehdottamassaan järjestelmässä olivat perusyksikköinä millimetri, gramma ja sekunti; sähköyksiköt määriteltiin näiden johdannaisina niiden voimien avulla, joita sähkövaraukset ja -virrat aiheuttavat toisilleen. Gauss otti tämän järjestelmän käyttöön maan magneettikentän mittausten yhteydessä, mutta sen käyttö laajeni pian muihinkin sähköisiin mittauksiin.


title: Sähköyksiköt

text: Vuonna 1861 British Association for the Advancement of Science asetti toimikunnan laatimaan sähkösuureille yksikköjärjestelmä. Tämä toimikunta, jota johtivat James Clerk Maxwell ja William Thomson, laatikin cgs-järjestelmän, joka hyväksyttiin Pariisin kansainvälisissä sähkökongresseissa vuosina 1881 ja 1884. Siinä perusyksikköinä olivat senttimetri, gramma ja sekunti. Näiden avulla voitiin määritellä yksiköt muille mekaanisille ja myös sähköopillisille suureille. Useimmille sähkösuureille saatiin kuitenkin kaksi hyvin eri suuruista yksikköä riippuen siitä, käytettiinkö perustana sähkövarausten vai magneettinapojen välisiä voimavaikutuksia. Näin ollen oli olemassa erikseen sähköstaattiset ja sähkömagneettiset yksiköt.


title: Sähköyksiköt

text: Sähköstaattiset yksiköt määriteltiin Coulombin lain avulla. Sähköstaattinen varausyksikkö (franklin eli statcoulombi) oli varaus, joka vaikutti toiseen, yhden senttimetrin päässä olevaan yhtä suureen varaukseen 1 dynen voimalla. SI-yksiköissä tämä oli 3,33564 · 10 coulombia. Tähän perustuivat muiden suureiden yksiköt, joista tärkeimmät olivat:


title: Sähköyksiköt

text: "Sähkömagneettisessa" järjestelmässä käytettiin alkujaan lähtökohtana magneettista napavoimakkuutta, jonka yksikkö määriteltiin vastaavalla tavalla "magneettiseen Coulombin lakiin" perustuen. Yhden yksikön magneettinapa vaikutti toiseen 1 senttimetrin etäisyydellä olevaan yhtä voimakkaaseen magneettinapaan yhden dynen voimalla.


title: Sähköyksiköt

text: Sähkövirran yksikkö oli virta, joka kiertäessään yhden yksikön magneettinavan ympäri yhden senttimetrin säteisessä ympyräjohtimessa vaikuttaa tähän yhden dynen voimalla. Yhtäpitävästi tämä olisi kuitenkin voitu määritellä myös kahden yhdensuuntaisissa johtimissa kulkevan virran välisen voiman perusteella, joka Biot'n ja Savartin lain mukaan on kääntäen verrannollinen johtimien väliseen etäisyyteen. Jotta näin saatu yksikkö olisi yhtä suuri kuin edellä määritelty, on kuitenkin tätä lakia esittävässä yhtälössä


Sähköyksiköt


title: Sähköyksiköt

text: esiintyvälle kertoimelle formula_2 annettava arvo 2. Näin saatiin muille suureille seuraavat yksiköt:


title: Sähköyksiköt

text: Sähköstaattinen ja sähkömagneettinen varausyksikkö olivat siis eri dimensioa ja hyvin eri suuruisia. Niiden suhteella oli nopeuden dimensio, ja suuruudeltaan se oli mittausten mukaan noin 3 · 10 cm/s, sama kuin valonnopeus cgs-yksiköissä.


title: Sähköyksiköt

text: Molemmissa järjestelmissä oli työn ja energian yksikkönä ergi 1 erg = 1 g cm/s (= 10 J) ja tehon yksikkönä yksi ergi sekunnissa = 1 erg = 1 g cm/s (= 10 W).


title: Sähköyksiköt

text: Tavallisimmin käytettiin fysiikassa sähkösuureille sähköstaattisia ja magneettikenttään liittyville suureille sähkömagneettisia yksiköitä. Näin muodostettu sähköstaattisen ja sähkömagneettisen järjestemän yhdistelmä tuli tunnetuksi Gaussin yksikköjärjestelmän nimellä, vaikka se poikkesikin Gaussin ehdottamasta siinä, että pituuden perusyksikkönä oli senttimetri, ei millimetri.


title: Sähköyksiköt

text: Toisinaan on jokaisesta cgs-järjestelmän yksiköstä käytetty saman suureen SI-yksiköstä johdettuja nimiä lisäämällä nimen eteen sähköstaattisten yksiköiden tapauksessa etuliite stat-, sähkömagneettisten yksiköiden tapauksessa ab-. Esimerkiksi sähköstaattinen varausyksikkö oli siis "statcoulombi", sähkömagneettinen yksikkö taas "abcoulombi".


title: Sähköyksiköt

text: Gaussin yksikköjärjestelmä soveltui hyvin teoreettisen fysiikan tarpeisiin, ja monet sähköopin perusyhtälöt, erityisesti Maxwellin yhtälöt, saavat sitä käytettäessä yksinkertaisemman muodon kuin SI-järjestelmässä. Kun sähkövirta sai enenevässä määrin teknisiä sovelluksia, useimmat sen yksiköt osoittautuivat kuitenkin käytännön kannalta epäsopivan suuriksi tai pieniksi. Tämän vuoksi vuonna 1881 Pariisissa pidetyssä kansainvälisessä sähkökongressissa päätettiin ottaa käyttöön ns. "käytännölliset sähköyksiköt", jotka pian vahvistettiin monissa maissa myös lainsäädännöllä. Ne määriteltiin alun perin sähkömagneettisten cgs-järjestelmän yksiköiden avulla, niiden kymmenjärjestelmän mukaisina monikertoina, koska käytännössä sähkömagneettiset mittaukset ovat paljon yleisempiä ja myös helpommin suoritettavia kuin sähköstaattiset. Perusyksiköt olivat sähkövirran yksikkö ampeeri, suuruudeltaan 1/10 sähkömagneettista virtayksikköä, ja resistanssin yksikkö ohmi, suurudeltaan 10 sähkömagneettista resistanssiyksikköä. Samassa kongressissa saivat nimensä myös varauksen yksikkö coulombi, jännitteen yksikkö voltti ja kapasitanssin yksikkö faradi, jotka myöhemmin tulivat käyttöön myös SI-järjestelmässä, ja tehon yksikölle ehdotettiin nimeä watti.


title: Sähköyksiköt

text: Mittausvälineiden kalibrointi sähkövirtojen välisten magneettisten voimien avulla oli kuitenkin hankalaa, ja sen vuoksi ampeerille ja ohmille vahvistettiin myös materiaalistandardeihin perustuvat määritelmät. Ampeeri määriteltiin elektrolyysin avulla; se oli virta, joka vapautti hopeanitraattiliuoksesta sekunnissa 1,118 milligrammaa hopeaa. Ohmi taas määriteltiin sellaisen elohopeajohtimen resistanssiksi veden jäätymispisteessä, jonka pituus on 160,3 senttimetriä ja massa 14,4521 grammaa. Muut yksiköt määriteltiin näiden avulla johdannaisyksikköinä.


title: Sähköyksiköt

text: Magneettikentälle ei vielä tuolloin katsottu tarpeelliseksi vahvistaa erityisiä käytännöllisiä yksiköitä. Magneettivuon yksikkö weber vahvistettiinkin vasta vuonna 1933, magneettivuon tiheyden yksikkö tesla vuonna 1960.,


title: Sähköyksiköt

text: Vuonna 1901 italialainen sähköinsinööri Giovanni Giorgi laati ehdotuksen yhtenäiseksi yksikköjärjestelmäksi, joka käsitti sekä mekaniikan että sähkösuureiden yksiköt. Hänen ehdottamansa järjestelmä oli yhdistelmä metrijärjestelmästä ja sähköyksiköiden käytännöllisestä järjestelmästä. Perusyksikköinä olivat metri, kilogramma ja sekunti sekä neljäntenä, sähköopillisena perusyksikkönä ampeeri tai vaihtoehtoisesti resistanssin yksikkö ohmi.


title: Sähköyksiköt

text: Yhä tarkemmaksi käyneet mittaukset osoittivat, että hopean elektrolyysin avulla näiden määritelty ns. "kansainvälinen ampeeri" ja elohopean avulla määritelty "kansainvälinen ohmi" poikkesivat jonkin verran siitä, mikä niiden olisi pitänyt olla cgs-yksiköiden perusteella. Niinpä kansainvälinen ampeeri oli 0,0999850 sähkömagneettista virtayksikköä ja kansainvälinen ohmi 1 000 490 000 sähkömagneettista vastusyksikköä. Niinpä ei näiden yksiköiden avulla määritelty joulekaan ollut tarkalleen 10 ergiä, hyvin lähellä tätä arvoa kylläkin.


title: Sähköyksiköt

text: Mahdollisen sekaannuksen välttämiseksi 10. kansainvälinen mitta- ja painokonferenssi päätti vuonna 1948 luopua materiaalistandardeihin perustuvista määritelmistä. Tällöin ampeeri sai nykyisen määritelmänsä, joka tosin muotoiltiin viittaamatta cgs-järjestelmään, mutta joka itse asiassa merkitsee, että ampeeri oli nyt tarkalleen 0,1 sähkömagneettista virtayksikköä. Ohmi tuli tällöin johdannaisyksiköksi: 1 Ω = 1 V/A = 1 kgm/sA. Mittajärjestelmä, jonka perusyksiköt olivat metri, kilogramma, sekunti ja ampeeri, sai nimen MKSA-järjestelmä, ja se oli periaatteessa sama kuin Giorgin ehdottama. Myöhemmin vahvistettiin perusyksiköiksi myös lämpötilan yksikkö kelvin ja valovoiman yksikkö kandela, ja näillä täydennetty mittajärjestelmä sai vuonna 1960 nimen SI-järjestelmä.


title: Mario Williams

text: Mario Jerrel Williams (s. 31. tammikuuta 1985, Richlands, Pohjois-Carolina) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigassa pelaavaa Buffalo Billsiä.


title: Mario Williams

text: Williams oli NFL:n varaustilaisuuden ensimmäinen varaus vuonna .


title: Mario Williams

text: Houston Texans varasi Pohjois-Carolinan valtionyliopiston joukkueessa yliopistojalkapalloa pelanneen Williamsin vuoden 2006 NFL:n varaustilaisuuden ensimmäisenä pelaajana vuonna 2006. Williams pelasi Texansissa viisi kautta, joiden aikana hän vakiinnutti asemansa yhtenä liigan parhaimmista puolustuksen linjamiehistä. Kauden 2011 jälkeen Williamsista tuli rajoittamaton vapaa pelaaja, joten hän oli vapaa neuvottelemaan minkä tahansa seuran kanssa.


title: Mario Williams

text: Williams teki maaliskuussa 2012 kuuden vuoden sopimuksen Buffalo Billsin kanssa. Sopimuksen arvo voi parhaimmillaan nousta yli 100 miljoonaan dollariin, joka tekee siitä NFL-historian rahakkaimman puolustajan tekemän sopimuksen.


title: CoCom

text: CoCom eli "Coordinating Committee for Multilateral Export Controls" oli länsiliittouman perustama tuonti- ja vientialan järjestö, joka perustettiin viiden vuoden aikana toisen maailmansodan jälkeen juuri kylmän sodan alkuvaiheissa ja jonka päämääränä oli säädellä huipputeknologian vientiä SEV:n ja Varsovan liiton maihin. CoCom lopetettiin kylmän sodan jälkeen 31. maaliskuuta 1994, ja se korvattiin Wassenaarin sopimuksella.


title: CoCom

text: Yhdysvalloissa CoComin toiminta perustui 1960-luvulla säädetyn AECA-lain ("Arms Export Control Act") nojaan, jota valvottiin Yhdysvaltain ulkoministeriön ITAR-osaston kautta (International Traffic in Arms Regulations). Tämä organisaatio toimii yhä edelleen.CoComin ulkopuolelle jäivät seuraavat valtiot, jotka kuitenkin tekivät sen kanssa yhteistyötä: Irlanti, Itävalta, Ruotsi, Suomi, Sveitsi ja Uusi-Seelanti.


title: CoCom

text: Suomi ulkopoliittisesti puolueettomana maana ei osallistunut Neuvostoliiton vastaiseen teknologiavientikieltoon, mutta vientikieltoluetteloa ylläpiti yksityinen Suomen Metalli-, Kone- ja Sähköteknisen Teollisuuden Keskusliitto, koska Suomen valtio ei voinut puolueettomuutensa vuoksi hallinnoida neuvostovastaisen vientikieltojärjestön toimintoja. Käytännössä vientikiellossa oleville laitteille tai tuotteille, joissa oli käytetty vientikielto-osia, ei myönnetty kauppa- ja teollisuusministeriön alaisesta lisenssivirastosta vientilupaa.


title: CoCom

text: Kun joitain UNIX-tietokonelaitteita vietiin Neuvostoliittoon, langetti siitä oikeus Suomessa tuomion. Myöhemmissä oikeusasteissa tutkittiin, oliko kauppa merkinnyt tosiasiassa sitä, että Neuvostoliittoon olisi viety jotain sellaista, mitä sillä ei todella olisi ollut tai voinut olla ja tuomio muutettiin vapauttavaksi Suomen lain vastaisena.


title: CoCom

text: Suomen valtiosopimuksiin perustumaton osallistuminen COCOMin oli Nokian toimintaedellytys, koska jos Suomi ei olisi osallistunut COCOMiin, olisi suomalaisilta yrityksiltä voitu kieltää yhdysvaltalaisen teknologian hankkiminen tai olisi vaikeutettu niiden kauppaa Yhdysvaltoihin. Yhdysvalloille oli yllätys Rauma-Repola Oceanicsin valmistamien tutkimussukellusveneiden korkea taso, minkä vuoksi Rauma-Repolaa uhattiin vaikeuksilla, mikäli se jatkaa MIR-1 ja MIR-2 -kaltaisten sukellusveneiden valmistamista Neuvostoliitolle.


title: CoCom

text: Vuosina 1982–1984 japanilainen Toshiba ja norjalainen Kongsberg toimitti kahdeksan tietokoneohjattua potkurien työstökonetta Neuvostoliittoon, joka oli CoComin vastainen. Yhdysvaltain viranomaiset katsoivat kaupan laittomaksi, sillä syyllä, että ne paransivat neuvostosukellusveneiden kulkua. Yhdysvaltain kongressi antoi Toshiballe sanktiot ja esti yhtiön joidenkin vientituotteiden viennin Yhdysvaltoihin.


title: Rickie Fowler

text: Rick Yutaka "Rickie" Fowler (s. 13. joulukuuta 1988 Murrieta, Kalifornia) on yhdysvaltalainen ammattilaisgolfaaja. Fowler oli amatöörien maailmanlistan kärki 36 viikon ajan vuosina 2007 ja 2008, kunnes siirtyi ammattilaiseksi 2009.


title: Rickie Fowler

text: Fowler palkittiin hieman yllättäen PGA Tourin vuoden tulokkaana vuonna 2010, superlupaus Rory McIlroyn ollessa ennakkosuosikki palkinnon saajaksi. Ensimmäisen voittonsa Tourilla Fowler otti vuoden 2012 Wells Fargo Championshipsissa. Vuonna 2015 Rickie Fowler voitti The Players-kilpailun, jota on luonnehdittu viidenneksi majoriksi.


title: Rickie Fowler

text: Fowlerilla on yhteistyösopimukset golfvälinevalmistaja Titleistin, urheiluvälinevalmistaja Puman sekä kelloja valmistavan Rolexin kanssa.


title: Yo La Tengo

text: Yo La Tengo (joskus lyhennettynä YLT) on yhdysvaltalainen vaihtoehtorock-yhtye, joka perustettiin Hobokenissa, New Jerseyssä vuonna 1984. Vuodesta 1992 kokoonpanoon on kuulunut Ira Kaplan (kitara, piano, laulu), Georgia Hubley (rummut, piano, laulu) ja James McNew (basso, laulu). Yhtye ei ole saanut suurta valtavirran menestystä, mutta silti sitä kutsutaan "kriitikoiden olennaisimmaksi yhtyeeksi" ja vahvan kulttimaineen ylläpitäjäksi.


title: Konnu (Jaaman piiri)

text: Konnu () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa 16 kilometriä Laukaansuusta luoteeseen. Vuonna 2010 kylässä oli 22 asukasta.


title: Konnu (Jaaman piiri)

text: Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Kontina". 1580-luvun ruotsalaismiehityksen aikana se mainitaan muodoissa "Kontela, Kondella, Kondolla, Konndola". Vuosina 1618–1623 laaditussa maakirjassa kylä esiintyy autiona. Ruotsalaisvallan aikana seudulle muutti suomalaisia uudisasukkaita Suomenlahden pohjoispuolelta. Vuonna 1848 Konnulla asui 86 inkerinsuomalaista, jotka kuuluivat Kosemkinan luterilaiseen seurakuntaan. Vuonna 1862 kylässä oli kymmenen taloa ja 76 asukasta, jotka olivat valtion talonpoikia. Sen alkuperäisiä sukuja olivat Jalonen, Karhu, Koivunen, Seppänen ja Sippo. Vuonna 1899 Konnu kuului kyläkuntana Narvusin volostiin. Sen 180 asukasta olivat kaikki luterilaisia suomalaisia.


title: Konnu (Jaaman piiri)

text: Neuvostoaikana Konnu toimi kyläneuvoston keskuksena. Se kuului aluksi Narvusin volostiin, vuodesta 1927 lähtien Kattilan ja vuodesta 1931 Jaaman piiriin. Vuosina 1931–1939 Konnulla oli kansallisen suomalaisen kyläneuvoston status. Siihen kuuluivat myös Hakajan, Hamalan, Kiiskalan ja Kirjamon kylät sekä Priboin ja Syvänojan (ven. "Gluboki Rutšei") asutukset. Kyläneuvostoalueella asui 806 suomalaista, 100 muihin vähemmistöihin kuuluvaa (inkerikkoa) ja 10 venäläistä. Kansallisten kyläneuvostojen lakkauttamisen yhteydessä vuonna 1939 Konnuun liitettiin osa Kurkulan kyläneuvostosta. Vuonna 1938 Konnulla oli 227 ja vuonna 1958 89 asukasta.


title: Konnu (Jaaman piiri)

text: Seudun pääelinkeinot olivat kalastus sekä vähäisemmässä määrin maanviljely ja karjanhoito. Kylässä oli vuonna 1888 rakennettu rukoushuone, joka suljettiin 1930-luvun puolivälissä sekä suomenkielinen nelivuotinen koulu, joka muutetiin venäjänkieliseksi vuonna 1938. 1930-luvun lopulla Kurkolanniemelle rakennettiin sotilastukikohta, jonka neuvostoarmeija tuhosi toisen maailmansodan perääntymisvaiheessa vuonna 1941.


title: Konnu (Jaaman piiri)

text: Sodan aikana kylään jääneet asukkaat siirrettiin Suomeen. Sen loputtua inkeriläiset palautettiin Neuvostoliittoon, jossa heidät karkotettiin Sisä-Venäjälle. 1950-luvulta lähtien osa konnulaisista pääsi palaamaan kotikyläänsä, jonne oli jo sitä ennen siirretty venäläisiä uudisasukkaita Kalininin alueelta. Konnun kyläneuvosto, jonka keskuspaikka myöhemmin muutettiin Kirjamoon, liitettiin Joenperän kyläneuvostoon vuonna 1974. Kylän kauppa suljettiin lopullisesti 1990-luvun alussa.


title: Konnu (Jaaman piiri)

text: Nykyään Konnu on vain muutaman vakituisen asukkaan kylä, mutta sen väestö moninkertaistuu kesäaikana. Ainakin vielä 1990-luvulla kylässä oli yhä inkerinsuomalaisia, jotka puhuivat vatjalais- ja inkeroisvaikutteista Narvusin murretta.


title: Konnu (Jaaman piiri)

text: Kylää ympäröi Kurkolanniemen rauhoitusalue. Sen kautta kulkee 1930-luvulla sotilaskäyttöön rakennettu mukulakivitie, joka kiertää koko Kurkolannimen ympäri. Lähiseudun luontokohteita ovat Narvanlahti, Konnun pohjoispuolella kohoava Linnamäki (ven. "Gora-Gorodok") sekä kylän itäpuolella suon takana sijaitseva Valkeajärvi.


title: Konnu (Jaaman piiri)

text: Konnusta on linja-autoyhteys Laukaansuuhun ja Jaamaan. Taloudellista toimintaa edustaa yksityinen maatila. Palveluihin kuuluu kauppa-auto. Kylässä on 1990-luvun alussa avattu luterilainen rukoushuone (entinen kerhotalo). Lähistöllä sijaitsee saksalaisten sodan aikana murhaaman Pantelei Yllön muistomerkki, joka paljastettiin vuonna 2005.


title: LähiTapiola

text: LähiTapiola () on suomalainen pankki- ja vakuutuspalveluja tarjoava finanssiryhmä, joka muodostettiin Lähivakuutus- ja Tapiola-ryhmien päätettyä yhdistymisestään vuonna 2012. LähiTapiola aloitti toimintansa 1. tammikuuta 2013 ja se palvelee henkilö-, maatila-, yrittäjä-, yritys- ja yhteisöasiakkaita vahinko-, henki- ja eläkevakuuttamisessa ja tarjoaa lisäksi sijoitus- ja pankkipalveluita.


title: LähiTapiola

text: LähiTapiolan alueyhtiöiden verkosto koostuu 20 alueellisesta keskinäisestä vakuutusyhtiöstä sekä pääkaupunkiseudulla alueyhtiön tapaan toimivasta liiketoiminnasta, joka on osa LähiTapiola-vahinkovakuutusta. Toimipisteitä yhtiöllä on noin 300. Alueyhtiöiden ja LähiTapiola-vahinkovakuutuksen lisäksi yhtiöryhmän muodostavat valtakunnalliset LähiTapiola-henkiyhtiö, LähiTapiola-varainhoito sekä LähiTapiola-kiinteistövarainhoito. Yhtiöryhmän pankkikumppani on S-Pankki ja työeläkevakuutuskumppani Elo.


title: LähiTapiola

text: LähiTapiolalla on yli 4 000 työntekijää, joista noin puolet työskentelee alueyhtiöissä. Sillä on lähes 1,5 miljoonaa omistaja-asiakasta. Yhtiön pääjohtajana on vuoden 2013 alusta lähtien toiminut Erkki Moisander. LähiTapiolan pääkonttori sijaitsee Espoon Tapiolassa.


title: LähiTapiola

text: LähiTapiola on Suomen suurimpia vahinkovakuuttajia. Vuonna 2013 sen markkinaosuus oli 25,6 %. LähiTapiola-henkiyhtiö oli vuonna 2013 neljänneksi suurin henkivakuuttaja 7,9 % osuudellaan.


title: LähiTapiola

text: Lähivakuutuksen historian voidaan nähdä ulottuvan aina vuoteen 1770 asti, jolloin kuningas Aadolf Fredrik sääti lain pitäjien paloapuyhdistysten perustamisesta. Tapiolan juurten taas katsotaan alkaneen Paloapuyhtiön perustamisesta vuonna 1857. Tapiolan suorista edeltäjäyhtiöistä Pohja perustettiin vuonna 1909 ja Aura vuonna 1917. Vuonna 1933 säädettiin laki keskinäisistä vahinkovakuutusyhdistyksistä, mitä seuranneiden vuosikymmenten aikana paikallisia Lähivakuutusyhdistyksiä syntyi ympäri maata.


title: LähiTapiola

text: Tapiola syntyi Tapion päivänä 18. kesäkuuta 1982, kun Aura ja Pohja yhdistyivät. Uuden yhtiön pääkonttori oli Espoon Tapiolassa. Seuraavana vuonna Lähivakuutusyhdistyksistä koostuneen ryhmän yhteiseksi markkinointinimeksi tuli sekä valtakunnallisesti että paikallisesti Lähivakuutus.


title: LähiTapiola

text: 2000-luvulla Tapiola päätti laajentaa toimintaansa finanssipalveluihin. Ensin perustettiin Tapiola Omaisuudenhoito Oy ja Tapiola-rahastoyhtiö Oy (myöhemmin nämä yhdistyivät Tapiola Varainhoito Oy:ksi) ja lopulta vuonna 2004 Tapiola Pankki Oy aloitti toimintansa.


title: LähiTapiola

text: Vuonna 2011 jo aiemmin esillä olleet tunnustelut Lähivakuutuksen ja Tapiolan fuusiosta avattiin uudelleen ja aiesopimus fuusiosta allekirjoitettiin 23. joulukuuta 2011. Tapiola ja Lähivakuutus ilmoittivat yhdistyvänsä 7. helmikuuta 2012. Yhtiöiden hallintoneuvostot allekirjoittivat LähiTapiolan perustamissopimuksen ja yhtiökokoukset hyväksyivät fuusion toukokuussa. Yhtiön markkinointinimeksi tuli kesäkuussa LähiTapiola. Vuonna 2013 LähiTapiola-ryhmä aloitti virallisesti toimintansa.


title: LähiTapiola

text: LähiTapiola Keskinäisen Vakuutusyhtiön toimialaan kuuluvat kaikki vapaaehtoiset ja lakisääteiset vahinkovakuutukset. Sen toimitusjohtajana toimii Jari Sundström.Valtakunnallisesti toimiva LähiTapiola Keskinäinen Henkivakuutusyhtiö tarjoaa henki- ja säästövakuutuksia sekä täydentäviä eläkevakuutusratkaisuja sekä yksityis- että yritysasiakkaille. Sen toimitusjohtajana toimii Minna Kohmo.


title: LähiTapiola

text: LähiTapiola Varainhoito Oy vastaa LähiTapiola-ryhmän varainhoito- ja sijoitusrahastopalveluista. Se on yksi Suomen suurimmista varainhoitajista 7,3 miljardin euron asiakasvarallisuudellaan (2012). LähiTapiola Varainhoito on LähiTapiola Pankin tytäryhtiö ja kuuluu LähiTapiola Keskinäisen Vakuutusyhtiön konserniin. Tom Liljeström toimii sen toimitusjohtajana.


title: LähiTapiola

text: LähiTapiola Kiinteistövarainhoito Oy on LähiTapiola-ryhmän omistama kiinteistösijoitus- ja kiinteistöjohtamispalveluja tuottava yritys. Se hallinnoi kaikkiaan 155 kohdetta eri puolilla Suomea. LähiTapiola Kiinteistövarainhoito Oy:n toimitusjohtajana toimii Vesa Immonen.


title: LähiTapiola

text: LähiTapiola Keskinäinen Eläkevakuutusyhtiö on yhdistynyt vuoden 2014 alusta lähtien Eläke-Fennian kanssa. Uuden työeläkeyhtiön nimi on Elo.


title: LähiTapiola

text: Tapiola Pankki perustettiin vuonna 2004 osana Tapiolan toimintojen laajentumista finanssipalveluihin. Se vaihtoi nimensä 8.6.2013 LähiTapiola Pankiksi.


title: LähiTapiola

text: Tapiola Pankki ja S-Pankki ilmoittivat 6.6.2013 fuusiosta osana suurempaa yhteistyökokonaisuutta S-ryhmän ja LähiTapiola-ryhmän välillä. S-ryhmä omistaa uudesta pankista 75 % ja LähiTapiola 25 %. S-Pankin toimitusjohtaja Pekka Ylihurula jatkaa tehtävässään myös uudessa organisaatiossa. S-Pankki ja LähiTapiola Pankki yhdistyivät uudeksi S-Pankiksi 1. toukokuuta 2014.


title: Aliina Pennanen

text: Aliina Soininen (o. s. "Pennanen" ; 7. marraskuuta 1887 Rautu – 11. syyskuuta 1978 Helsinki) oli suomalainen kansakoulunopettaja ja lastenkirjailija.


title: Aliina Pennanen

text: Soininen valmistui opettajaksi Heinolan seminaarista vuonna 1910. Hän toimi vuosina 1913–1955 opettajana Helsingin maalaiskunnan Pukinmäen kokeilukansakoulussa, jossa hän piti myös etiikanopetuksen kokeilutunteja.


title: Aliina Pennanen

text: Soinisen vanhemmat olivat maanviljelijä Matti Pennanen ja Anna Babkoff. Hän meni naimisiin 1918 Pellervo-Seuran konsulenttina toimineen agronomi Kaarlo Mikael Johnsson Soinisen (1889–1953) kanssa.


title: Aliina Pennanen

text: Nimellä "Aliina Pennanen":


title: Aliina Pennanen

text: Nimellä "Aliina Soininen":


title: Čáslav

text: Čáslav () on kaupunki Keski-Böömin läänissä, Itä-Tšekin tasavallassa. Kaupungin pinta-ala on 26,46 km². Vuonna 2011 kaupungissa oli 10 150 asukasta.


title: Robert Koldewey

text: Robert Johann Koldewey (10. syyskuuta 1855 Blankenburg – 4. helmikuuta 1925 Berliini) oli saksalainen arkkitehti, joka tunnetaan arkeologisista löydöistään Babylonissa, joka sijaitsee nykypäivän Irakissa.


title: Robert Koldewey

text:
Koldeweyn löytöihin Babylonissa kuuluivat Etemenankin sekä riippuvien puutarhojen perustukset ja Ištarin portti. Hän kehitti myös savitiilirakennuksiin liittyviä arkeologisia tekniikoita. Koldewey oli arkeologina itseoppinut, joskin hän oli opiskellut arkkitehtuuria sekä taidehistoriaa Berliinissä ja Wienissä suorittamatta tutkintoa.
Hän otti 1882 osaa kaivauksiin muinaisessa Assoksessa Turkissa, jossa hän oppi kaivauksilla käytettyjä työtapoja.


title: Hjalmar Tång

text: Anders Hjalmar Tång (20. marraskuuta 1887 Lapinjärvi – 25. helmikuuta 1967 Tenhola) oli suomalainen ruotsin kielellä kirjoittanut näytelmäkirjailija.


title: Jon Ronson

text: Jon Ronson (s. 10. toukokuuta 1967 Cardiff, Wales) on walesilainen toimittaja, dokumentaristi ja kirjailija. Urallaan Ronson on kirjoittanut kolumneja lehtiin, ohjannut useita dokumentteja televisiolle ja toiminut radio- ja televisiotoimittajana sekä juontajana. Ronsonin ensimmäinen kirja, suomentamaton "Clubbed Class", julkaistiin vuonna 1994.


title: Jon Ronson

text: Ronson mainitsee kirjallisiksi esikuvikseen Kurt Vonnegutin, Raymond Carverin ja Jonathan Coen. Vaikka uralle mahtuu lukuisia dokumentaarisia ohjaustöitä, Ronson pitää itseään ennen kaikkea luonnollisena kirjoittajana. Tutkivana journalistina Ronson on kiinnostunut salaliittoteorioista, ääri-ihmisistä ja vallasta. Kyseisiä aiheita hän on käsitellyt tv-töissään sekä muun muassa toisessa teoksessaan "Them: Adventures with Extremists" (2001). Hänen työskentelytyylissään on sanottu olevan piirteitä gonzo-journalismista.


title: Jon Ronson

text: Ronsonilta on suomennettu kaksi teosta Sammakon kustantamana. Vuonna 2004 ilmestynyt Vuohia tuijottavat miehet kertoo vuonna 1979 toimintansa aloittaneesta Yhdysvaltain armeijan salaisesta yksiköstä, joka kehittelee uusia paranormaaleja taistelu- ja tiedustelutekniikoita. Viimeisin teos Psykopaattitesti (2011) käsittelee puolestaan mielenterveyttä ja psykopatian käsitettä.


title: Peter Olofsson

text: Bengt Peter Olofsson (s. 15. kesäkuuta 1957 Uddevalla) on ruotsalainen entinen käsipalloilija. Hän edusti seuratasolla uddevallalaista GF Kroppskulturia. Olofsson osallistui Los Angelesin olympialaisiin 1984, joissa hän pelasi kuusi ottelua ja teki 19 maalia. Ruotsi sijoittui turnauksessa viidenneksi.


title: Hilja Vilkemaa

text: Hilja Elina Vilkemaa (sukunimi vuoteen 1914 "Vilkman"; 24. joulukuuta 1887 Turku – 8. joulukuuta 1976 Helsinki) oli suomalainen oppikoulun lehtori, edistyspuolueen kansanedustaja ja kirjailija.


title: Hilja Vilkemaa

text: Hilja Vilkemaan äiti oli ompelija Alina Wilkman. Hän pääsi ylioppilaaksi 1909 ja valmistui filosofian kandidaatiksi 1920 sekä maisteriksi 1922. Vilkemaa toimi Helsingin suomalaisen tyttölyseon suomen kielen ja historian tuntiopettajana sekä viransijaisena 1921–1928, Uuden yhteiskoulun suomen kielen ja historian tuntiopettajana 1926–1927 ja Koulukujan yhteislyseon opettajana ja johtajana 1928–1929. Hän oli Helsingin suomalaisen tyttölyseon ja Tyttönormaalilyseon tuntiopettajana ja viransijaisena 1931–1936, Helsingin toisen suomalaisen tyttökoulun suomen kielen nuorempana lehtorina 1936–1938, Tyttönormaalilyseon historian ja yhteiskuntaopin vanhempana lehtorina 1938–1957, Tyttönormaalilyseon vt. yliopettajana 1947–1948 sekä Tyttönormaalilyseon vararahtorina 1951–1957. Vilkemaa sai opetusneuvoksen arvon 1957.


title: Hilja Vilkemaa

text: Hilja Vilkemaa oli mukana Suomalaisen Naisliiton toiminnassa vuodesta 1910 alkaen ja toimi liiton sihteerinä ja puheenjohtajana. Vilkemaa pyki erityisesti tekemään tunnetuksi kirjailija Minna Canthin elämäntyötä ja hän perusti tätä varten opintokerhoja ja järjesti Canth-aiheisia juhlia. Vilkemaa oli Naisten Ääni-lehden päätoimittajana ja hän toimitti myös Raittiuskasvatus-lehteä ja Suomen Naisten lehteä.


title: Hilja Vilkemaa

text: Vilkemaa toimi Kansallisen edistyspuolueen kansanedustajana 1920–1922 edustaen Turun läänin pohjoista vaalipiiriä. Hän oli myös Helsingin kaupunginvaltuuston jäsenenä 1951–1964 ja kuului Vapaamielisten Liiton hallitukseen ja johtokuntaan.


title: Tyrese Gibson

text: Tyrese Darnell Gibson, tunnettu lyhyesti myös nimellä Tyrese, (s. 30. joulukuuta 1978 Watts, Los Angeles, Kalifornia) on yhdysvaltalainen R&B-laulaja, rapmuusikko ja näyttelijä, joka on näytellyt muun muassa elokuvissa "2 Fast 2 Furious" (2003), "" (2009) ja "" (2011).


title: Norsukalat

text: Norsukalat (Mormyridae) on arapaimakaloihin kuuluva heimo. Heimon lajeja tavataan makeista vesistä trooppisesta Afrikasta. Eräitä norsukalalajeja pidetään myös akvarioissa.


title: Norsukalat

text: Norsukalojen heimoon kuuluu 18 sukua ja noin 201 lajia. Yleensä ne kasvavat korkeintaan 9–50 cm pitkiksi, mutta suurimmat lajit voivat saavuttaa 1,5 metrin pituuden. Heimon lajien tyypillisiä piirteitä ovat pitkähkö selkäevä ja selvästi haarautunut pyrstöevä. Norsukalalajien kuonon muoto ja pituus vaihtelevat huomattavasti eri sukujen kesken. Eräillä lajeilla, kuten "Campylomormyrus"-, "Gnathonomus"- ja "Mormyrus"-suvun lajeilla kuono on hyvin pitkä ja alaspäinkaartunut ja muistuttaa norsun tai tapiirin kärsää. Eräiden sukujen, esimerkiksi "Marcusenius"- ja "Petrocephalus"-sukujen lajeilla kuono on lyhyt ja pyöreä. Monien muiden arapaimakalojen tavoin myös norsukaloilla on kielessään hampaita. Norsukalat pystyvät tuottamaan heikon sähkökentän pyrstönvarren lihaksillaan. Kalojen päässä on elimiä, jotka aistivat hyvin heikkojakin sähkökentän muutoksia ja näin kalat voivat havaita esimerkiksi saaliin tai saalistajan. Heimon kalojen aivot ovat kookkaat ja aivojen painon suhde koko ruumiin painoon on samaa luokkaa kuin ihmisellä.


title: Norsukalat

text: Norsukalalajeja tavataan trooppisen Afrikan makeista vesistä. Ne elävät usein pyörteilevissä, sameissa vesissä ja suunnistavat ja paikantavat ravintoa sähkökentän muutoksia aistivilla elimillään. Ne liikkuvat usein melko hitaasti pieninä parvina. Heimon lajien ravintoa ovat hyönteiset ja muut vedessä elävät selkärangattomat eläimet. Norsukalat voivat käyttää pitkää kärsämäistä kuonoaan ruuan etsimiseen pohjaa tonkimalla. Myös norsukalojen kuuloaisti on hyvin kehittynyt ja ne viestivät toisilleen päästämällä naksahtelevia tai röhkiviä ääniä. Norsukalojen lisääntymiskäyttäytyminen on huonosti tunnettua.


title: Norsukalat

text: Eräitä heimon lajeja voidaan pitää myös akvaariokaloina. Useimmiten akvaarioissa tavattavia lajeja ovat mustanorsukala ("Gnathonomus petersii"), huulinorsukala ("Gnathonemus rhynchophorus") ja guineantapiirikala ("Mormyrus tapirus").


title: Call Me Maybe

text: ”Call Me Maybe” on kanadalaisen poplaulajan Carly Rae Jepsenin kappale hänen ensimmäiseltä EP-levyltään "Curiosity". Kanadalainen levy-yhtiö julkaisi sen EP-levyn ensimmäisenä singlenä 20. syyskuuta 2011. Jepsen keräsi kappaleellaan kansainvälistä huomiota, kun Justin Bieber ja Selena Gomez kuulivat sen ja jakoivat sen Twitterissä. Hänet kiinnitettiin School Boy Records -levy-yhtiöön, jonka jälkeen single julkaistiin Yhdysvalloissa 22. helmikuuta 2012.


title: Call Me Maybe

text: Kappaleesta tuli Jepsenin kansainvälinen läpimurto. Kappale sijoittui kymmenen parhaan joukkoon Belgiassa, Tanskassa, Ranskassa, Hollannissa, Norjassa, Puolassa ja Ruotsissa, sekä listaykköseksi Australiassa, Suomessa, Isossa-Britanniassa, Irlannissa, Kanadassa, Uudessa-Seelannissa, Skotlannissa, Sveitsissä, Tšekissä ja Yhdysvalloissa.


title: Call Me Maybe

text: ”Call Me Maybe” palkittiin parhaan singlen Juno-palkinnolla vuonna 2013. Lisäksi se oli ehdolla Grammy-palkinnon saajaksi parhaana popsooloesityksenä ja vuoden kappaleena.


title: Call Me Maybe

text: Carly Rae Jepsen, Josh Ramsay ja Tavish Crowe tekivät kappaleen, ja sen tuotti Ramsay. Levy-yhtiö 604 Records julkaisi kappaleen Kanadassa 20. syyskuuta "Curiosity"-albumin ensimmäisenä singlenä. Tammikuussa 2012 poplaulajat Justin Bieber ja Selena Gomez olivat vierailulla Kanadassa, ja he kuulivat kappaleen radiosta. He tweettasivat siitä, jonka jälkeen Jepsen sai kansainvälistä huomiota sekä levytyssopimuksen "School Boy Recordsin" kanssa. Bieberin managerin Scooter Braunin mukaan Bieber ei ole koskaan aikaisemmin tukenut toista artistia tällä tavalla. Levy-yhtiö Interscope Records julkaisi kappaleen maailmanlaajuisesti.


title: Call Me Maybe

text: Ben Knechtel ohjasi kappaleen musiikkivideon ja se julkaistiin 1. maaliskuuta 2012. Videon alussa Jepsen vakoilee viehättävää naapuriaan (näyttelijänä Holden Nowell), joka ajaa nurmikkoaan. Otettuaan paitansa pois naapuri huomaa Jepsenin vakoilevan häntä ja Jepsen piiloutuu ikkunan alle. Seuraavaksi kohtaus siirtyy autotalliin, jossa Jepsen harjoittelee yhtyeensä kanssa kappaletta. Harjoittelun jälkeen Jepsen pesee autoaan ja yrittää saada naapurin kiinnittämään huomiota itseensä. Hän kuitenkin putoaa auton konepelliltä ja naapuri auttaa hänet ylös. Tämän jälkeen naapuri katsoo, kun Jepsenin yhtye esittää kappaletta. Kun yhtye lopettaa soittamisen, Jepsen alkaa kirjoittaa omaa puhelinnumeroaan ja aikoo antaa sen naapurilleen, mutta huomaa naapurin antavan oman puhelinnumeronsa yhdelle yhtyeen miespuolisista jäsenistä.


title: Call Me Maybe

text: Carlos Pena ja Big Time Rush julkaisivat yhdessä Ashley Tisdalen, Justin Bieberin ja Selena Gomezin kanssa oman versionsa musiikkivideosta. Video on saavuttanut yli 65 miljoonaa katselukertaa. Myös Katy Perry on julkaissut musiikkivideosta oman versionsa ystäviensä kanssa, ja se on saavuttanut yli miljoona katselukertaa.


title: Luiz Gonzaga Bergonzini

text: Luiz Gonzaga Bergonzini (20. toukokuuta 1936 São João da Boa Vista – 13. kesäkuuta 2012) oli brasilialainen roomalaiskatolinen piispa. Hänet vihittiin papiksi 29. kesäkuuta 1959 ja nimitettiin Guarulhosin hiippakunnan johtoon 4. joulukuuta 1991. Piispaksi vihkiminen seurasi 7. helmikuuta 1992. Pääkonsekraattorina toimi Tomás Vaquero, jota avustivat David Picão ja Dadeus Grings. Bergonzini jäi eläkkeelle 23. marraskuuta 2011.


title: David Dias Pimentel

text: David Dias Pimentel (s. 18. maaliskuuta 1941) on Portugalin Azoreilla syntynyt, Brasiliassa uransa luonut roomalaiskatolinen piispa. Hänet vihittiin papiksi brasilialaiseen Rio Preton hiippakuntaan 21. joulukuuta 1969 ja nimitettiin Belo Horizonten arkkihiippakunnan vihkipiispaksi sekä Marazanaen titulaaripiispaksi 11. joulukuuta 1996. Piispaksi vihkiminen seurasi 31. tammikuuta 1997. Pääkonsekraattorina toimi Serafim Fernandes de Araújo, jota avustivat José de Aquino Pereira ja Luiz Gonzaga Bergonzini.


title: David Dias Pimentel

text: Dias Pimentel sai 7. helmikuuta 2001 nimityksen São João da Boa Vistan piispaksi, jonka virkaan hänet asetettiin 25. maaliskuuta.


title: Silmukka kiristyy (vuoden 1941 elokuva)

text: Silmukka kiristyy (, alkuperäiseltä nimeltään "Hot Spot") on vuonna 1941 ilmestynyt yhdysvaltalainen film noir -elokuva, jonka on ohjannut H. Bruce Humberstone. Psykologisen jännityselokuvan pääosia näyttelevät Betty Grable, Victor Mature ja Carole Landis.


title: Silmukka kiristyy (vuoden 1941 elokuva)

text: Dwight Taylor laati käsikirjoituksen Steve Fisherin "I Wake Up Screaming" -romaanin pohjalta. Steve Fisher myös auttoi Tayloria käsikirjoituksen kirjoittamisessa.


title: Silmukka kiristyy (vuoden 1941 elokuva)

text: "Silmukka kiristyy" sai ensi-iltansa kotimaassaan 31. lokakuuta vuonna 1941. Suomeen elokuva ilmestyi teattereihin 17. toukokuuta 1946. 20th Century Fox tuotti elokuvan.


title: Silmukka kiristyy (vuoden 1941 elokuva)

text: "Silmukka kiristyy" on yksi harvoista musikaalitähti Betty Grablen dramaattisista rooleista.


title: Silmukka kiristyy (vuoden 1941 elokuva)

text: Elokuvasta tehtiin uudelleenfilmatisointi vuonna 1953 nimellä "Silmukka kiristyy" (), jonka pääosissa ovat Jeanne Crain, Jean Peters ja Elliott Reid.


title: Silmukka kiristyy (vuoden 1941 elokuva)

text: Nuorta promoottoria, Frankie Christopheria (Mature), syytetään nuoren mallin ja näyttelijän Vicky Lynnin (Landis) murhasta. Frankien piilottaa Vickyn Jill-sisko (Grable), johon Frankie on rakastunut. Viranomaiset saavat kuitenkin Frankien kiinni kuulusteltavaksi. Pakkomielteinen poliisi Ed Cornell (Cregar) tietää Frankien olevan syytön, mutta riittävän todistusaineiston takia Cornell yrittää saada epäillyn telkien taakse joka tapauksessa. Frankie pakenee ja löytää lopulta oikean murhaajan henkilöllisyyden.


title: JJ Project

text: JJ Project () on JB:n ja Jinyoung:n (aiemmin Jr.) muodostama eteläkorealainen poikaduo, joka debytoi vuonna 2012 JYP Entertainmentin alla. Heidän ensimmäinen singlensä "Bounce" julkaistiin 22. toukokuuta 2012.


title: JJ Project

text: JB ja Jinyoung ovat jäseniä vuonna 2014 aloittaneessa poikabändissä Got7.


title: JJ Project

text: JJ Project julkaisee "Verse 2" albumin 31.heinäkuuta 2017. Albumilta julkaistaan yksi kappale "Tomorrow, Today" musiikkivideona.


title: JJ Project

text: JB (제이비)/ Im Jae Bum (임재범)


title: JJ Project

text: Jr. (주니어)/ Park Jin Young (박진영)


title: Porin Ooppera

text: Porin Ooppera on vuonna 1976 perustettu Satakunnassa toimiva alueooppera. Se tuottaa vuosittain oopperaproduktion yhdessä Pori Sinfoniettan ja Porin Oopperakuoron kanssa. Omien laulajien lisäksi solisteina on myös maakunnan ulkopuolelta tulevia vierailijoita. Porin Oopperan kotisalina on 2000-luvulla toiminut pääosin Promenadikeskus.


title: Porin Ooppera

text: Vuonna 2004 Porin Ooppera ja Pori Sinfonietta levyttivät Ari Rasilaisen johtamana Fredrik Paciuksen oopperan Kaarle-kuninkaan metsästys.


title: Scalado

text: Scalado on ruotsalainen kuvausteknologioita matkapuhelimiin kehittävä ohjelmistoyritys. Nokia on tehnyt yhteistyötä Scaladon kanssa vuosia ja monet Nokian kamerasovellukset ovat Scaladon kehittämiä. Nokia ilmoitti kesäkuussa 2012 hankkivansa Scaladon omaisuuseriä, kuvausasiantuntijoita, teknologiaa ja aineetonta omaisuutta vahvistaakseen osaamistaan kuvausteknologiassa. Scaladon pääkonttori sijaitsee Lundissa ja yrityksen toimitusjohtaja on Håkan Persson.


title: Sekosteroidi

text: Sekosteroidi on steroidin kaltainen molekyyli ”rikkinäisellä” renkaalla. Etymologisesti voidaan sanoa sen olevan ”SEC-leikattu” ”STERE-kiinteä”, kolmiulotteinen ”OID-muoto.” Sekosteroidit ovat rakenteeltaan hyvin samankaltaisia steroideihin nähden, mutta niiden B-renkaan hiiliatomit C9 ja C10 eivät ole liittyneet toisiinsa.


title: Sekosteroidi

text: Ihmisistä löytyvä D-vitamiini on tunnettu sekosteroidi.


title: Sulhanen liikaa

text: Sulhanen liikaa () on vuonna 1943 ensi-iltansa saanut yhdysvaltalainen Technicolor-musikaalielokuva, jonka on ohjannut Irving Cummings. Elokuvamusikaalin pääosia esittävät Betty Grable, Robert Young, Adolphe Menjou ja Reginald Gardiner. "Sulhanen liikaa" kertoo amerikkalaisesta laulajasta (Grable), joka yrittää päästä vihille englantilaisen herttuan kanssa.


title: Sulhanen liikaa

text: "Sulhanen liikaa" -elokuvan alkuperäisen tarinan kirjoittivat William R. Lipman, Frederick Stephani ja Edward Van Every. Tarinan pohjalta Ken Englund laati käsikirjoituksen. "Sulhanen liikaa" sai ensi-iltansa kotimaassaan 1. lokakuuta vuonna 1943. Suomessa elokuva tuli ensi-iltaan 9. huhtikuuta vuonna 1948. 20th Century Fox tuotti elokuvan.


title: Sulhanen liikaa

text: Betty Grable oli kassamagneettikuningatar "Sulhanen liikaa" -elokuvan ilmestymisen aikana; myös hänen toinen elokuvansa, "Tivolin kaunotar", oli valtava menestys. "Tivolin kaunotar" ja "Sulhanen liikaa" -elokuvat pääsivät molemmat vuoden 1943 kymmenen menestyneimmän elokuvan joukkoon ja olivat 20th Century Foxin suurimpia rahantuottajia sinä vuonna.


title: Keitin

text: Keitin voi tarkoittaa seuraavia:


title: OPERA-koe

text: OPERA-koe (Oscillation Project with Emulsion-tRacking Apparatus) on kansainvälisenä yhteistyönä toteutettu hiukkasfysiikan tutkimusprojekti, jonka tavoitteena on suorittaa neutriinojen oskillaatioita koskevia kokeita. OPERA-ilmaisimen rakennustyöt aloitettiin vuonna 2003 ja se valmistui 2008. Koeasema sijaitsee Italiassa, Gran Sasso d'Italia -vuoren alle rakennetun Gran Sasson laboratorion C-hallissa.


title: OPERA-koe

text: OPERA-ilmaisin tarkkailee Sveitsin Genevessä sijaitsevasta CERNistä lähetettyjen neutriinoiden virtaa ja pyrkii havaitsemaan myonin neutriinoista oskilloituneita taun neutriinoita. Koeaseman ilmaisimena käytetään ydinemulsiofilmejä.


title: Estrella

text: Estrella on tuotemerkki, jonka alaisuudessa valmistetaan monia välipalatuotteita, kuten perunalastuja, juustonaksuja, maapähkinöitä ja dippejä. Alun perin Ruotsissa perustettu yritys Estrella AB ja tavaramerkki ovat nykyään osa Estrella Maarud Holding AS -yritystä, jonka omistaa saksalainen Intersnack Group. Yrityksen Ruotsin tehdas sijaitsee Angeredissa, Göteborgissa.


title: Estrella

text: Estrella-tuotemerkin rekisteröi vuonna 1946 Folke Andersson, joka omisti tuolloin laajoja banaaniviljelmiä Etelä-Amerikassa. Yhtiön nimeksi tuli Estrella, joka on espanjan kieltä ja tarkoittaa tähteä. Vuonna 1957 New Yorkiin tehdyn vierailun jälkeen hän innostui aloittamaan välipalojen valmistamisen Ruotsissa, ja niiden tuotanto alkoikin jo samana vuonna. Aluksi yhtiö valmisti vain perunalastuja ja popcornia Ruotsissa, kun taas muu valikoima koostui tuontituotteista. Vuonna 1903 Ödsköltissä, Dalslandissa syntynyt Folke Andersson kuoli 8. toukokuuta 1968 kotonaan Guayaquilissa, Ecuadorissa.


title: Estrella

text: Yritys lopulta kasvoi suuremmaksi, ja sen tuotteita alettiin markkinoida vuonna 1987 Suomeen ja vuonna 1990 Tanskaan. Sittemmin Estrellan tuotteita on viety useille muillekin markkina-alueille, ja toimintaa oli esimerkiksi Islannissa, Baltian maissa, Ukrainassa ja Venäjällä. Myöhemmin Kraft Foods osti Estrellan ja rupesi tuottamaan sen sipsejä Estrella-nimellä Ruotsissa, Maarudilla Norjassa ja Taffel Chipsinä Liettuassa. Vuonna 2008 Kraft Foods myi Estrellan FEPCO 1 AS:lle, joka on norjalaisen sijoitusyhtiö Herkules Private Equity Fundin omistama. Sijoitusyhtiö luopui omistuksistaan vuonna 2014, ja Estrella Maarud siirtyi saksalaisen Intersnack Groupin haltuun.


title: Estrella

text: Maaliskuussa 2013 Estrella uudelleenlanseerasi Suomen markkinoille 90-luvun hittisnacksin Kickersin. Lähes 500 henkilöä oli allekirjoittanut nettiadressin "Kickers takaisin markkinoille", ja heitä muistettiin myös lanseerauksen yhteydessä julkaistussa musiikkivideossa "Vanha suola janottaa".


title: Länsimainen ruokavalio

text: Länsimainen ruokavalio on Yhdysvalloissa ja Länsi-Euroopassa yleinen, runsaasti prosessoituja ja energiapitoisia ainesosia sisältävä ruokavalio. Se on länsimaisen elämäntavan leviämisen myötä syrjäyttänyt 1800-luvulta alkaen monet paikalliset, perinteiset ruokakulttuurit myös länsimaiden ulkopuolella. Yhdysvalloissa paikallista länsimaista ruokavaliota kutsutaan joskus myös nimityksellä "Standard American Diet". Länsimaista ruokavaliota pidetään yleensä epäterveellisenä.


title: Länsimainen ruokavalio

text: Länsimaiseen ruokavalioon kuuluvat tyypillisimmin sellaiset ruoka-aineet, jotka kehitettiin ja yleistyivät länsimaissa vasta viimeisten kahden vuosisadan aikana:Ravitsemustutkija Weston Pricen mukaan länsimaiseen ruokavalioon kuuluu valkoinen jauho, sokeri, kemiallisesti säilötyt tai tölkitetyt elintarvikkeet ja kasviöljyt. Ravitsemustutkija "Keren O'Dean" mukaan Australian alkuasukkaiden länsimaistuneeseen ruokavalioon kuuluu jauho, sokeri, riisi, hiilihappojuomat, alkoholi, maitojauhe, rasvainen liha, peruna, sipuli ja hiukan vihanneksia.


title: Länsimainen ruokavalio

text: Kivikautisen ruokavalion puolestapuhujat, kuten ravitsemustutkija Loren Cordain, lukevat länsimaiseen ruokavalioon lisäksi maitotuotteet, kaikki viljatuotteet ja alkoholin, jotka ovat yleistyneet vasta maanviljelyn keksimisen jälkeen viimeisten 10 000 vuoden aikana.


title: Länsimainen ruokavalio

text: Jotkut lukevat länsimaisen ruokavalioon kuuluviksi myös sellaiset ruoka-aineet, joita ennen muinoin tai nykyisissä perinteisissä ruokavalioissa on käytetty länsimaista ruokavaliota selvästi vähemmän. Esimerkiksi omega-6-rasvahappojen osuus länsimaisessa ruokavaliossa on kasvanut viime aikoina huomattavasti omega-3-rasvahappojen osuutta suuremmaksi. Myös natriumkloridi on yleistynyt. Suomalaiset terveysviranomaiset pitävät erityisesti punaista lihaa, eläinrasvaa ja kuidun puutetta länsimaisen ruokavalion määrittäjänä ja sen aiheuttamien terveysongelmien syynä. Jean M Kerver, Eun Ju Yang, Leonard Bianchi ja Won O Song määrittelivät tutkimuksessaan länsimaiseen ruokavalioon kuuluvan prosessoitua lihaa, munia, punaista lihaa ja rasvaisia maitotuotteita .


title: Länsimainen ruokavalio

text: Länsimainen ruokakulttuuri perustui vielä 1800-luvun puolivälissä tuoreisiin ja käsittelemättömiin raaka-aineisiin. Sokerin määrä amerikkalaisten ruokavaliossa alkoi sen jälkeen kasvaa, ja puhdistetun sokerin kulutus kasvoi kymmenkertaiseksi 1800-luvun alusta 1900-luvun lopulle. Kokojyvävilja vaihtui puhdistettuun jauhoon. Säilöntäaineita sisältävästä jauhetusta naudanlihasta tehdyt hampurilaiset tulivat myyntiin 1900-luvun alussa, ja pikaruoka ranskanperunoineen ja virvoitusjuomineen löi itsensä lopullisesti läpi vuosisadan puoliväliin mennessä.


title: Länsimainen ruokavalio

text: 1800-luvun teknologinen kehitys mahdollisti viljan jauhamisen niin, että siitä saatiin poistettua helposti pilaantuvat osat, kuten kuorikerroksen rasva. Näin viljasta saatiin paremmin säilyvää ja leivontaan entistä paremmin soveltuvaa, eivätkä tuholaisetkaan enää välittäneet köyhtyneestä viljasta. Samalla kuitenkin menetettiin suurin osa jyvien ravinteista ja kuidusta. Myös säilöntätekniikan ja säilöntäaineiden kehittymisen myötä ruoan säilöntä helpottui, mikä vähensi tuoreruoan käyttöä. Makeutusaineiden, kuten valkoisen sokerin, myötä ruoasta saatiin makeampaa, millä pystyttiin peittämään säilöttyjen ja prosessoitujen ruokien mauttomuus. 1900-luvulla opittiin transrasvojen valmistus, ja 1970-luvulla kehitettiin maissisiirappi.


title: Länsimainen ruokavalio

text: Länsimaista ruokavaliota pidetään usein epäterveellisenä ja lihottavana, ja sitä syytetään länsimaisten elintapasairauksien aiheuttajaksi.


title: Länsimainen ruokavalio

text: Weston Price havaitsi 1900-luvun alussa, että perinteistä ruokavaliota noudattaneiden luonnonkansojen parissa ei koskaan esiintynyt minkäänlaisia hammasvaivoja. Price, Denis Burkitt, Albert Schweitzer ja muut 1900-luvun alun lääkärit ja antropologit eivät havainneet tutkimillaan luonnonkansoilla muitakaan nykyajan länsimaisia elintapasairauksia, kuten suolistosairauksia, sydänsairauksia tai syöpää, riippumatta siitä, oliko näiden ruokavalio kasvis- vai eläinpainotteinen. Mutta kun nämä samat kansat saivat syödäkseen länsimaisten tulijoiden mukanaan tuomaa sokeria sekä puhdistettua viljaa ja riisiä, myös elintapasairaudet yleistyivät yksi kerrallaan. Ensimmäisenä kehittyi tyypillisesti ylipaino, jota seurasivat järjestyksessä kakkostyypin diabetes, verenpainetauti, aivohalvaukset ja sydäntaudit. Myös umpisuolen tulehdus, peräpukamat ja ummetus alkoivat yhtäkkiä esiintyä ennen terveillä kansoilla.


title: Länsimainen ruokavalio

text: Vielä 1900-luvun alkupuolella länsimaisen ruokavalion aiheuttamat terveysongelmat laitettiin etupäässä valkoisen sokerin ja valkoisen viljan syyksi. Ancel Keysin raporttien myötä 1970-luvulta alkaen länsimaisen ruokavalion terveysongelmat alettiin käsittää sen rasva- ja lihavoittoisuuden aiheuttamiksi. Länsimaiseksi nykyisin kutsuttu liha-, suola- ja rasvapitoinen ruokavalio saattaa tieteellisten tutkimusten mukaan esimerkiksi lisätä sydänriskiä verrattuna muun maailman ruokavalioihin.


title: Jim Thompson (kirjailija 1906–1977)

text: James Myers "Jim" Thompson (27. syyskuuta 1906 Anadarko, Oklahoma, Yhdysvallat - 7. huhtikuuta 1977 Los Angeles, Kalifornia, Yhdysvallat) oli yhdysvaltalainen rikoskirjailija ja käsikirjoittaja. Thompson tunnetaan parhaiten pulp-romaaneistaan, joita syntyi kolmisenkymmentä. Kiireisimmillään 1950-luvun alussa teoksia julkaistiin useampi vuodessa.


title: Jim Thompson (kirjailija 1906–1977)

text: Vaikka Thompson ei eläessään juuri tunnustusta saanut, kahdesta hänen kirjastaan tehtiin elokuva hänen elinaikaan ("Pakotie" (1972) ja "Tappaja sielussa" (1976)). Myöhemmin Thompsonin teoksia on filmattu enemmänkin. Varsinkin 1990-luvulla Thompsonin tuotanto koki tässä suhteessa uuden tulemisen.


title: Dick Tracy (elokuva)

text: Dick Tracy on vuonna 1990 ensi-iltansa saanut yhdysvaltalainen toimintaelokuva, joka perustuu Chester Gouldin luoman Dick Tracy -sarjakuvahahmon seikkailuihin. Elokuvan ohjasi ja tuotti Warren Beatty, joka myös näytteli elokuvan pääosassa. Hänen lisäksi elokuvassa näyttelee muun muassa Al Pacino, Charles Durning, Madonna, William Forsythe, Glenne Headly, Paul Sorvino, Dick Van Dyke ja Charlie Korsmo. Elokuva palkittiin parhaan laulun (”Sooner or Later”, Stephen Sondheim), lavastuksen ja maskeerauksen Oscareilla.


title: Dick Tracy (elokuva)

text: "Video-oppaassa" vuodelta 1994 Kati Sinisalo kuvaa "Dick Tracyä" upeasti lavastetuksi ja kuvatuksi mutta elottoman pompöösiksi elokuvaksi ja antaa sille kolme tähteä viidestä, mikä vastaa sanallista arviota ”hyvä”.


title: Austin Motor Company

text: Austin Motor Company Limited oli brittiläinen moottoriajoneuvojen valmistaja, jonka perusti Herbert Austin vuonna 1905. Austin ja sen kilpailija Morris Motors Limited yhdistyivät vuonna 1952 yhtiöksi British Motor Corporation Ltd (BMC), jossa Austin ja Morris olivat omat erilliset automerkkinsä. Austin oli automerkkinä käytössä vuoteen 1987. Nykyisin oikeudet nimeen ja tuotemerkkiin omistaa Shanghai Automotive Industry Corporation (SAIC), jolle ne siirtyivät fuusiossa Nanjing Automobilelta, joka taas oli hankkinut ne MG Rover Groupilta heinäkuussa 2005.


title: Austin Motor Company

text: Työskennellessään Wolseley Sheep Shearing Machine Companyssa, joka valmisti lampaiden koneelliseen keritsemiseen kehitettyjä laitteita, Herbert Austin etsi uusia tuotteita, joiden valmistus tasoittaisi tehtaan vuodenajoista riippuvaa tuotantoa. 1800-luvun lopulla uusi innovaatio, polkupyörä, vaikutti kaupallisesti lupaavalta ja Wolseley aloitti niiden tuotannon. Samoihin aikoihin, alkaen 1895, Austin suunnitteli ja rakensi vapaa-ajallaan kolme autoa, jotka olivat Britannian ensimmäisten joukossa. Kolmas auto, joka oli jo nelipyöräinen, valmistui vuonna 1899. Wolseleyn johtokunnassa ei nähty moottoriajoneuvoilla olevan minkäänlaista tulevaisuutta eikä kaupallista menestystä, joten Austin lähti yhtiöstä vuonna 1901. Hän muodosti yhdessä Vickers-yhtiön kanssa autojen valmistukseen keskittyvän tehtaan, jonka nimeksi tuli Wolseley Tool and Motor Car Company.


title: Austin Motor Company

text: Vuonna 1905 Herbert Austin lopetti yhteistyön Thomas ja Albert Vickersin kanssa ja jätti Wolseley Motors -yhtiön, josta oli kasvanut Britannian suurin autojen valmistaja. Teräsmagnaatti Frank Kayserin tuella Austin loi omaa nimeään kantavan yrityksen. Kayser hankki yhtiölle rahoitusta panttauksin ja lainoin, joukkovelkakirjoin ja takausjärjestelyin, mikä turvasi Austinille täyden omistuksen yhtiössään. Lisää talousapua oli tulossa Dunlop-ilmakumirenkaiden patentin haltijalta, Harvey du Cros’lta.


title: Austin Motor Company

text:
Marraskuussa 1905 Herbert Austin hankki omistukseensa tyhjäksi jääneen tehdaskiinteistön pienestä Longbridgen kylästä Worcestershirestä, seitsemän mailia lounaaseen Birminghamin kaupungista. Joulukuussa perustettiin Austin Motor Company Limited. Huhtikuun viimeisellä viikolla 1906 suuri joukko kiinnostuneita matkusti Longbridgeen tutustumaan uuteen Austin-autoon. Sen moottori oli nelisylinterinen ja voimansiirto toteutettu ketjuvedolla. Malleina oli 15/20 hp, valmiina autona hintaan 500 £ tai alustana 425 £ sekä 25/30 hp hintaan 650 £, alustana 550 £.
Yhtiö tarvitsi lisää pääomaa, minkä myötä William Harvey Du Cros (1846–1918) liittyi yhtiön johtokuntaan vuonna 1906. Tämän jälkeen Harvey Du Cros junior Swift Cycle Co:sta ja Austin omistivat Austin Motor Companyn suunnilleen puoliksi. Herbert Austin toimi yhtiössä sekä hallituksen puheenjohtajana että toimitusjohtajana.


title: Austin Motor Company

text:
Austinin autot, kuten aiemmat Wolseleyt, olivat ylellisyystuotteita, kuten sen ajan Euroopassa oli tapana. Julkaistu asiakasluettelo sisälsi Venäjän tsaariperheen, prinsessoja, piispoja, Espanjan hallituksen korkea-arvoisia virkamiehiä sekä ison joukon Britannian korkeinta aatelia.
Huomionarvoista on, että vuonna 1912 Wolseley myi 3000 autoa.


title: Austin Motor Company

text: Helmikuussa 1914 Austin valmisti tourer-, limousine-, landaulette- ja coupé-korisia autoja, joihin oli saatavissa 15, 20, 30 ja 60 hevosvoiman moottorit. Myös sairaankuljetus- ja muut hyötyajoneuvot kuuluvat tuotevalikoimaan.


title: Austin Motor Company

text: Austinista tuli pörssiyhtiö vuonna 1914, kun sen pääoma oli kasvanut 650 000 puntaan. Tuolloin yhtiö oli Britannian viidenneksi suurin autojen valmistaja, Wolseleyn, Humberin, Sunbeamin ja Roverin jälkeen.


title: Austin Motor Company

text: Ensimmäisen maailmansodan aikana Austin Motor Companyn tuotanto kasvoi valtion tilausten ansiosta huomattavasti. Sopimukset käsittivät lentokoneita, kranaatinkuoria, raskaita tykkejä ja moottoreita sekä 1 600 kuorma-autoa, valtaosin Venäjälle. Työvoiman määrä kasvoi 2 500 henkilöstä 22 tuhanteen.


title: Austin Motor Company

text: Maailmansodan jälkeen Herbert Austin määräsi tehtaan tuottamaan autoja, jotka kaikki perustuivat saman 3 620 kuutiosenttimerin, 20 hevosvoiman moottorin ympärille. Tuotantoon kuului henkilö- ja hyötyajoneuvoja sekä traktori, mutta myyntimäärät eivät saavuttaneet sodan aikaista tasoa. Yhtiö joutui selvitystilaan vuonna 1921, mutta nousi jaloilleen uudelleenjärjestelyjen ansiosta. Herbert Austin säilytti paikkansa yhtiön hallituksen puheenjohtajana, mutta joutui luopumaan toimitusjohtajan tehtävästä. Tästä eteenpäin yhtiön toimintaa johti toimitusjohtajan sijasta komitea.


title: Austin Motor Company

text: Velkojien ja luotottajien vaatimuksesta yhtiöön nimettiin vuonna 1922 uusi talousjohtaja Ernest Payton sekä uusi tehtaanjohtaja Carl Engelbach vastaamaan autotuotannosta. Kolmikko Austin, Payton ja Engelbach luotsasi yhtiötä sotien välisen ajanjakson.


title: Austin Motor Company

text: Pyrkimyksenä laajentaa markkinoita esiteltiin vuonna 1922 uudet pienet automallit. Ensin 1661 cm³ Twelve, sekä myöhemmin samana vuonna edullinen ja yksinkertainen Austin 7, joka oli ensimmäisiä suurille massoille suunnattuja ajoneuvoja Britanniassa. Yksi syy Austin 7:n kaltaisten autojen valmistamiselle oli myös Britannian autovero, joka määräytyi moottorin porauksen mukaan. Tällainen veron laskutapa suosi pitkäiskuisia moottoreita, joissa oli pieni sylinterin läpimitta. Lisäksi samankokoisella moottorilla varustetuilta tuontiautoilta perittiin isompi vero. Näin pyrittiin suojaamaan oman maan tuotantoa. Austin 7 oli suosittu automalli, jota valmistivat lisenssillä toimintaansa aloitteleva saksalainen BMW nimellä Dixi, japanilainen Datsun, Yhdysvalloissa American Austin Car Company nimellä Bantam sekä ranskalainen Rosengart. Britanniassa Austin oli myydyin merkki vuonna 1930. American Austin Car Company toimi itsenäisenä tytäryhtiönä vuodesta 1929 vuoteen 1934. Yhtiön konkurssin jälkeen tuotanto organisoitiin uudestaan ja autoja valmistettiin nimellä American Bantam vuodesta 1937 vuoteen 1941.


title: Austin Motor Company

text: Austin 7-mallin tuoman menestyksen turvin Austin selviytyi taloudellisista vaikeuksistaan ja pysyi voitollisena läpi 1930-luvun. Tehdas esitteli uusia malleja, joissa oli kokoteräksinen kori, Girling jarrut ja synkronoitu vaihteisto. Moottorit pysyivät kuitenkin pitkään samoina sivuventtiilikoneina. Hallituksen varapuheenjohtajasta Ernest Paytonista tuli puheenjohtaja vuonna 1941, I Longbridgen paroni Austinin kuoltua. Vuonna 1938 yhtiön hallitukseen nimetystä Leonard Lordista tuli hallituksen puheenjohtaja vuonna 1946 Ernest Paytonin kuoltua.


title: Austin Motor Company

text: 1930-luvun alussa japanilainen Datsun valmisti autoja, jotka rikkoivat Austinin patenttioikeuksia, mutta vuodesta 1934 Datsun alkoi valmistaa autoja Austin 7:n lisenssillä. Tämä Austinin kanssa aloitettu yhteistyö pohjusti osaltaan Nissanin myöhempää kansainvälistä menestystä.


title: Austin Motor Company

text: Vuonna 1952 Austin teki Nissanin kanssa sopimuksen 2 000 puolivalmiin auton maahantuonnista, loppukokoonpanosta ja myynnistä Austin-nimen alla. Sopimus edellytti, että Nissan järjestää kaikkien loppuvaiheen kokoonpanon osien paikallisen valmistuksen kolmen vuoden kuluessa, minkä tavoitteen Nissan saavutti. Nissan valmisti ja markkinoi Austineja seitsemän vuoden ajan. Sopimus antoi Nissanille myös oikeudet käyttää Austinin patentteja omien moottoreidensa kehittelyssä. Vuonna 1955 Nissan ryhtyi valmistamaan Austin A50 -mallia kokoonpanon sijasta alusta asti, alkuperäistä hieman isommalla korilla ja 1489 cm³ moottorilla. Nissan valmisti kaikkiaan 20 855 kappaletta Austineita vuosien 1953 ja 1959 välillä.


title: Austin Motor Company

text: Toisen maailmansodan aikana Austin jatkoi henkilöautojen valmistamista, mutta tuotantoon kuului myös kuorma-autoja ja lentokoneita, muun muassa Lancaster-pommikoneita.


title: Austin Motor Company

text: Sodan jälkeinen mallisto julkaistiin vuonna 1944, ja tuotanto alkoi vuonna 1945. Mallit olivat peräisin 1930-luvun lopulta, mutta uutuutena esiteltiin 16 hp, jonka voimanlähteenä oli yhtiön ensimmäinen kannen yläpuolisilla venttiileillä varustettu OHV-moottori.


title: Austin Motor Company

text: Vuoden 1950 lopulta vuoden 1952 puoliväliin tuotteissa, myyntiesitteissä ja ilmoituksissa oli valmistajan nimenä Austin of England, vastavetona Morrisin "Nuffield Organisation"-nimelle. Tämän nimen alle oli koottu kaikki organisaatioon kuuluvat yhtiöt, se siis oli eräänlainen ”sateenvarjo”, olematta virallinen yhtiön nimi. Tällainen käytäntö aiheutti paheksuntaa tavarantoimittajissa ympäri Yhdistynyttä Kuningaskuntaa, ja Austin-yhtiötä muistutettiin muun muassa siitä että heidän Longbridgen laitoksissaan työskenteli paljon siirtolaisia. Nimen käytöstä luovuttiin, kun yhtiö fuusioitui Morrisin kanssa BMC-yhtiöksi.


title: Austin Motor Company

text:
Vuonna 1952 Austin Motor Company Ltd fuusioitiin pitkäaikaisen kilpailijan Morris Motors Ltd:n kanssa uudeksi British Motor Corporation Ltd:ksi. Austinin toimitusjohtajana oli tuolloin Leonard Lord, joka oli toiminut myös Morrisin toimitusjohtajana 1932–1938. Uuden yhtiön ensimmäinen hallituksen puheenjohtaja oli lordi Nuffield, mutta hän vetäytyi pian tehtävästä. Hänen tilalleen nimettiin 1954 Leonard Lord, joka oli aikoinaan riitaantunut Morrisin kanssa ja Austinille siirryttyään vannonut ”repivänsä [Morrisin] Cowleyn-laitokset palasiksi tiili tiileltä”. Lord pyrki varmistamaan, että Austin olisi BMC:n hallitsevampi osapuoli ja että sen hiljattain kehitetyt OHV-moottorit tulivat valtaosan tuotteista voimanlähteeksi. Yhtiössä jatkettiin jo Morrisin omaksumaa käytäntöä markkinoida samaa autoa kosmeettisin muutoksin ja eri nimellä. Tuolloin käytössä oli hivenen halventava englanninkielinen termi "badge-engineering"; nykyisin puhuttaisiin brändäyksestä, ja käytäntö on autoteollisuudessa hyvin yleinen.
Vuonna 1952 Austin teki tuotantosopimuksen tunnetun autosuunnittelija Donald Healeyn kanssa. Sopimuksen perusteella aloitettiin uuden merkin, urheiluauto Austin-Healeyn valmistus.


title: Austin Motor Company

text: Vuonna 1956 Suezin kriisin aiheuttama epävarmuus raakaöljyn toimituksissa antoi alkusysäyksen uuden mallin suunnittelulle. Alec Issigonis, joka oli suunnitellut malleja Morrisille jo vuosina 1936–1952, sai Leonard Lordilta tehtävän suunnitella uusi pikkuauto. Tämän työn tuloksena esiteltiin vuonna 1959 monin tavoin vallankumouksellinen Mini. Austinin versio nimettiin aluksi Austin Seveniksi, mutta Morrisin Mini Minor -nimi sai alusta asti enemmän huomiota. Myös Morris-version myynti oli Austinia parempaa, joten Austinkin nimettiin pian Miniksi. Vuonna 1970 British Leyland pudotti erilliset Austin- ja Morris-nimet Minien yhteydestä: automalli oli siitä lähtien yksinkertaisesti Mini, jonka valmistajana toimi BLMC:n Austin–Morris-divisioona.


title: Austin Motor Company

text: Minissä esitellyt tekniset ratkaisut, kuten moottorin poikittainen asennus eteen, moottorin ja vaihteiston yhteinen voitelu sekä etuveto tulivat myös isompiin malleihin. Aluksi ne tulivat uusiin ADO16-malleihin, Morris 1100:aan elokuussa -62 ja Austin 1100:aan syyskuussa 1963, Austin 1800:aan vuonna 1964 ja Austin Maxiin vuonna 1969. Tämä tarkoitti että BMC oli jo läpi 1960-luvun kehittänyt ja valmistanut autoja tekniikalla, johon siirtymistä monet kilpailijat 1970-luvun alussa vasta suunnittelivat. Britannian Ford esitteli ensimmäisen etuvetoisen mallinsa 1976. Saksan Fordilta oli tullut markkinoille vuonna 1962 etuvetoinen Taunus 12M (P4). General Motorsin Vauxhall esitteli ensimmäisen etuvetomallinsa vuonna 1979 ja Chrysler UK vuonna 1975. Manner-Euroopassa etuveto oli saavuttanut suuren suosion jo aiemmin; etenkin ranskalaiset Renault, Citroën ja Simca valmistivat etuvetomalleja jo ennen BMC:tä. Myös Itä-Saksalainen VEB IFA ( Industrieverband Fahrzeugbau ) valmisti etuvetoisia autoja jo aivan 1950-luvun alkuvuosista. Myös poikittain eteen asennettu moottori oli ensiesitelty jo 1931 saksalaisen DKW:n malleissa, joten mitään täysin mullistavaa ei Issigonis siltä osin suunnitellut.


title: Austin Motor Company

text: Poikkeuksen Austinin etuvetolinjasta teki Austin 3-litre, joka esiteltiin vuonna 1967. Se oli isokorinen takavetoinen malli, jonka korin keskiosa tosin oli lainaa ADO 17 -malliston Austin 1800:sta. Malli oli valmistajalle totaalinen epäonnistuminen ja lopetettiin jo 1971 noin 10 000 valmistuneen auton jälkeen. Austinin mallistoon kuului tänä aikakautena myös muita takavetoisia henkilöautoja sekä niiden paketti- ja lavaversiot.


title: Austin Motor Company

text: Syyskuussa 1965 BMC sai päätökseen yhdistymisneuvottelut tärkeimmän tavarantoimittajansa, autokoreja valmistavan Pressed Steel Companyn kanssa. Vuotta myöhemmin yhtiöön sulautettiin Jaguar. Joulukuussa 1966 yhtiön nimi muutettiin muotoon BMH, British Motor Holdings Ltd. Alkuvuodesta 1968 BMH yhdistettiin Britannian hallituksen painostuksesta Leyland Motors Ltd:hen, ja näin Austinista tuli osa valtavaa British Leyland Motor Corporation (BLMC) -yhtymää.


title: Austin Motor Company

text: British Leylandin kohtaloksi koitui tuottaa kaikkien aikojen parjatuimpia brittiläisiä ajoneuvoja. Austinin huonomaineisin auto tältä aikakaudelta on vuonna 1973 esitelty Austin Allegro, ADO 16 1100 / 1300 -mallien seuraaja. Sitä arvosteltiin, osin aiheettakin, pulleasta muotoilusta, surkeasta kokoonpanon laadusta, teknisestä epäluotettavuudesta ja ruosteherkkyydestä. Silti mallin myynti Britanniassa oli varsin hyvä, muttei kuitenkaan edeltäjänsä tasoa.


title: Austin Motor Company

text: Korimalliltaan kiilamainen Princess-sarja esiteltiin sekä Austin- että Morris-merkkien alla, sekä tasokkaampana Wolseleynä vuonna 1975. Puolen vuoden valmistuksen jälkeen Princess muuttui omaksi merkikseen, jota valmisti British Leylandin Austin–Morris-divisioona. Yhtiö oli kansallistettu vuonna 1975 ja nimi BLMC oli nyt muutettu muotoon BL (British Leyland).


title: Austin Motor Company

text: Toisin kuin Allegro, Princess sai osakseen jopa kehujakin, etenkin muotoilustaan, valoisasta ja tilavasta sisustastaan sekä hyvästä ajettavuudestaan. BL-konsernin tuotteiden huono laatu heitti kuitenkin epäilyksen varjon myös Princessin päälle. Lisäksi myyntiä heikensi ison peräluukun puuttuminen, vaikka se olisi korimalliin istunut mainiosti. Mallistoa uudistettiin loppuvuodesta 1981 luukkuperäiseksi, ja se uudelleennimettiin Austin Ambassadoriksi. Korimallin muutos tuli myynnin kasvun kannalta kuitenkin liian myöhään, ja Ambassadorin valmistus lopetettiin kahden tuotantovuoden jälkeen.


title: Austin Motor Company

text: Austinin ja koko emoyhtiön tulevaisuus 1970-luvun lopussa näytti todella synkältä.


title: Austin Motor Company

text: Lokakuussa 1980 esitellyn Austin Metron varaan laskettiin koko BL-konsernin tulevaisuus. Kaksi vuosikymmentä Minin esittelyn jälkeen BL:lla oli taas tarjolla nykyaikainen pikkuauto. Malli oli välitön myyntimenestys ja yksi suosituimmista autoista 1980-luvun Britanniassa. Metro oli suunniteltu Minin korvaajaksi, mutta itse asiassa Minin tuotanto jatkui vielä kaksi vuotta Metron tuotannon päättymisen jälkeen.


title: Austin Motor Company

text: Vuonna 1982 suurin osa British Leylandin autojen valmistuksesta vastaavasta osasta, nyt näivettyneestä British Leyland Companysta, nimettiin uudelleen Austin Rover Groupiksi. Tässä yhtiössä Austinin rooli oli valmistaa edullisen hintaluokan autoja, kun taas Roverin nimellä tuotettiin laadukkaampia ja varustellumpia malleja. Myös MG oli merkkinä elvytetty, ja sen alla valmistettiin urheilullisia versioita Austinin malleista. Näistä ensimmäinen oli MG Metro 1300.


title: Austin Motor Company

text: Austin teki uuden paluun perheautoluokkaan esittelemällä maaliskuussa 1983 täysin uuden Maestron: tilavan, luukkuperäisen viiden hengen auton, joka korvasi ikääntyneet Allegron ja Maxin. Maestron suosio pysyi vakaana lähes koko valmistuskautensa ajan.


title: Austin Motor Company

text: Huhtikuussa 1984 esiteltiin Maestron porrasperäinen johdannainen Montego Saloon, joka oli tarkoitettu Morris Italin seuraajaksi. Uusi malli sai kiitosta avarista ja mukavista sisätiloistaan, mutta alkusarjan lastentaudeista selviäminen vei aikansa. Alkuvuodesta 1985 esiteltiin tilava estate-versio, yksi aikansa suosituimpia farmarimalleja Britanniassa.


title: Austin Motor Company

text: Vuonna 1986 Austin Roverin emoyhtiö muutettiin julkiseksi osakeyhtiöksi Rover Group plc. Pian tämän yksityistämisen jälkeen yhtiön uudeksi omistajaksi tuli British Aerospace (BAe).


title: Austin Motor Company

text: Austin Metron seuraajaksi suunniteltiin 1980-luvun puolivälissä uutta mallia, joka kulki prototyyppinimellä AR6. Se perustui pitkälti tutkimusmalli ECV3:n pohjalle. Yksi tutkimusmallin tavoitteista oli pudottaa polttoaineen kulutus lukemaan 2,3 l / 100 km. Samaan aikaan suunnitelmissa oli lopettaa Austin automerkkinä ja nostaa Rover päämerkiksi, mikä johti AR6-projektin hautaamiseen alkuvuodesta 1987.


title: Austin Motor Company

text: Vuonna 1987, kun Austin oli merkkinä lakkautettu ja Austin Roverista oli tullut Rover Group, Austin valmisti eräänlaisia merkittömiä autoja. Niiden konepellissä oli muodoiltaan Roverin tunnuksen kaltainen merkki, mutta ilman Rover-tekstiä. Autoissa käytettiin sen lisäksi vain mallinimiä. Metrolle tehtiin kasvojenkohotus vuonna 1990, ja samalla se sai keulalleen uuden K-sarjan moottorin. Tässä yhteydessä automallin nimi muutettiin Rover Metroksi. Maestro ja Montego, joiden valmistus jatkui vuoteen 1994, eivät koskaan saaneet Rover-merkkiä keulalleen Britanniassa.


title: Austin Motor Company

text: Oikeudet Austin-nimeen siirtyivät British Aerospacelle, ja sitten BMW:lle, sen ostettua Rover Groupin. Sittemmin oikeudet nimeen siirtyivät MG Rover Groupille, joka muodostettiin BMW:n myytyä Rover Groupin vuonna 2000. MG Roverin romahduksen ja myynnin myötä merkin oikeudet siirtyivät Nanjing Automobile Group ja edelleen sen fuusioiduttua SAIC:lle. Se omistaa nyt sekä oikeudet merkkiin että historiallisen Longbridgen tuotantolaitoksen. Shanghai Automotive Industry Corporation (SAIC) valmistaa nykyisin Kiinassa autoja MG- ja Roewe-merkeillä. Nimi Roewe otettiin käyttöön, kun SAIC ei onnistunut ostaa Rover-merkkiä BMW:ltä vuonna 2005. BMW myi sen sijaan merkin Fordille, joka taas myi sen nykyiselle omistajalle, intialaiselle Tata Motorsille vuonna 2008, osana Jaguar Land Roverin myyntiä.


title: Austin Motor Company

text: Austin aloitti autojen valmistuksen tyhjiksi jääneissä tehdastiloissa, Longbridgessä, Birminghamissa, vuonna 1905. Longbridgestä tuli British Leylandin päätehdas, koska sen sijainti oli strategisesti ja logistisesti parempi kuin Morris Motorsin Cowleyn tehtailla. Vaikka Austin ajettiin automerkkinä alas 1980-luvun lopussa, Rover Company ja MG Cars jatkoivat Longbridgen tehtaan käyttöä. MG Rover Groupin romahduksen myötä autojen valmistus Longbridgessä oli pysähdyksissä vuodesta 2005, kunnes uusi omistaja jatkoi MG:n mallien tuotantoa 2007.


title: Austin Motor Company

text:
"1952 eteenpäin"
"1967–1982"
"1982 - 1988"Ensimmäisen maailmansodan aikana Austin valmisti lisenssillä lentokoneita, muun muassa Royal Aircraft Factory S.E.5a, mutta myös omaa suunnittelua olevia malleja. Yksikään niistä ei edennyt prototyyppivaihetta pidemmälle.


title: Austin Motor Company

text: Vuonna 1917 Herbert Austin, sen lisäksi että pyöritti omaa autotehdasta, toimi maahantuojana ja agenttina useille amerikkalaisille traktorimerkeille. Vuonna 1918 hän hylkäsi nuo toimet ja aloitti oman traktorin suunnittelun. Austinin malli muistuttaa hyvin pitkälle saman ajan Fordsonia. Poikkeuksen tekee vaihteisto, joka Austinilla on poikittain asennettu ja kaksiportainen, kun se Fordsonissa oli pituussuuntaisesti ja kolmeportainen. Voimanlähteenä toimi Austin 'Heavy 20' -auton moottori, muunnettuna petrolikäytölle. Tämä kokoonpano oli voimakkaampi ja toiminnaltaan hienostuneempi kuin Fordsonin, mutta muun muassa katkenneiden kampiakselien ja muiden teknisten ongelmien takia se menetti maineensa luotettavana työkoneena. Vaikka se oli hinnaltaan kalliimpi kuin Fordson, sen myynti veti aikavälillä 1919–1924 sen verran hyvin, että se omalta osaltaan auttoi Austinia sodan jälkeisessä, heikossa taloustilanteessa. Henkilöautomalli Austin 7:n tuotannon alettua traktorin tuotanto siirrettiin Ranskaan, jossa sitä valmistettiin ajanmukaistettuna, mutta melko vaatimattomalla menestyksellä vuoteen 1951.


title: Luiz Soares Vieira

text: Luiz Soares Vieira (s. 2. toukokuuta 1937 Conchas) on brasilialainen roomalaiskatolinen arkkipiispa. Hänet vihittiin papiksi 21. helmikuuta 1960 ja nimitettiin Macapán hiippakunnan johtoon 25. huhtikuuta 1984. Piispaksi vihkiminen seurasi 1. heinäkuuta. Pääkonsekraattorina toimi Domingos Gabriel Wisniewski, jota avustivat Geraldo Majella Agnelo ja Romeu Alberti.


title: Luiz Soares Vieira

text: Soares Vieira sai 13. marraskuuta 1991 nimityksen Manausin arkkipiispaksi.


title: Carlo Cavalla

text: Carlo Cavalla (19. kesäkuuta 1919 Villafranca d'Asti – 4. tammikuuta 1999) oli italialainen roomalaiskatolinen piispa. Hänet vihittiin papiksi 19. kesäkuuta 1943 ja nimitettiin Casale Monferraton hiippakunnan johtoon 1. maaliskuuta 1971. Piispaksi vihkiminen seurasi 18. huhtikuuta. Pääkonsekraattorina toimi Carlo Confalonieri, jota avustivat Andrea Pangrazio ja Franco Costa. Cavalla jäi eläkkeelle 3. kesäkuuta 1995.


title: Arrigo Miglio

text: Arrigo Miglio (s. 18. heinäkuuta 1942 San Giorgio Canavese) on italialainen roomalaiskatolinen arkkipiispa. Hänet vihittiin papiksi Ivrean hiippakuntaan 23. syyskuuta 1967 ja nimitettiin Iglesiasin hiippakunnan johtoon 25. maaliskuuta 1992. Piispaksi vihkiminen seurasi 25. huhtikuuta. Pääkonsekraattorina toimi Luigi Bettazzi, jota avustivat Ottorino Pietro Alberti ja Giovanni Cogoni.


title: Arrigo Miglio

text: Miglio sai 20. helmikuuta 1999 nimityksen Ivrean piispaksi ja 25. helmikuuta 2012 Cagliarin arkkipiispaksi.


title: Elle ja Blair Fowler

text: Lisa ”Elle” Fowler (s. 25. toukokuuta 1988) ja Laura Elizabeth ”Blair” Fowler (s. 1. huhtikuuta 1993) ovat yhdysvaltalaiset siskokset, jotka tulivat internetissä tunnetuiksi muotiin ja kauneudenhoitoon liittyvällä internet-yhteisöllään. Vanhempi sisaruksista Elle perusti vuonna 2008 YouTube-kanavan "AllThatGlitters21", jolla hän jakoi vinkkejä kauneudenhoitoon ja pukeutumiseen liittyen. Kanava saavutti yllättävän suosion ja pian Elle pyysi myös siskonsa Blairin toimintaan mukaan. Sisarukset julkaisivat videoita neljällä eri kanavalla viikoittain ja perustivat pian toimintaansa nojaavat internet-sivut. Muutaman vuoden jälkeen YouTube-kanavien katsojaluvut nousivat yhteensä yli 200 miljoonaan näyttökertaan ja sisarukset alkoivat vastaanottaa toimittajien yhteydenottoja. He antoivat haastatteluja muotilehtiin sekä vierailivat alan keskusteluohjelmissa. Blair on myöhemmin näytellyt myös Walt Disneylle.


title: Elle ja Blair Fowler

text: Fowlerin siskokset ovat ilmaisseet haluavansa jakaa amerikkalaisille naisille ripauksen glamouria joka päivä. Videoille on tyypillistä ylitsepursuava positiivisuus sekä keveys.


title: Irineu Gassen

text: Irineu Gassen (s. 24. marraskuuta 1942 Santa Cruz do Sul) on brasilialainen roomalaiskatolinen piispa. Hänestä tuli fransiskaani 2. helmikuuta 1966, ja hän sai pappisvihkimyksensä 27. heinäkuuta 1968. Hänet nimitettiin Vacarian hiippakunnan johtoon 28. toukokuuta 2008, ja hänet asetettiin tähän virkaan 24. elokuuta. Piispaksi konsekroinnin suoritti 27. heinäkuuta Cláudiio Hummes, jota avustivat Orlando Octacílio Dotti ja Aloísio Sinésio Bohn.


title: Orlando Octacílio Dotti

text: Orlando Octacílio Dotti (s. 22. kesäkuuta 1930 Antonio Prado) on brasilialainen roomalaiskatolinen piispa. Hänet vihittiin kapusiinien papiksi 8. huhtikuuta 1956 ja nimitettiin Caçadorin hiippakunnan johtoon 12. maaliskuuta 1969. Piispaksi vihkiminen seurasi 25. toukokuuta. Pääkosnsekraattorina toimi Luís Victor Sartori, jota avustivat Benedito Zorzi ja Walmor Battú Wichrowski.


title: Orlando Octacílio Dotti

text: Dotti sai 1. huhtikuuta 1976 nimityksen Barra (do Rio Grande)n piispaksi, ja 30. toukokuuta 1983 hänet nimitettiin Vacarian koadjuuttoripiispaksi. 5. helmikuuta 1986 hänestä tuli sen piispa, ja hän toimi tehtävässään, kunnes erosi 12. marraskuuta 2003.


title: Aloísio Sinésio Bohn

text: Aloísio Sinésio Bohn (s. 11. syyskuuta 1934) on brasilialainen roomalaiskatolinen piispa. Hän sai pappisvihkimyksensä 23. joulukuuta 1961 ja nimityksen Brasílian vihkipiispaksi sekä Abbir Germanicianan titulaaripiispaksi 27. kesäkuuta 1977. Piispaksi vihkiminen seurasi 9. syyskuuta. Pääkonsekraattorina toimi Alfredo Vicente Soherer, jota avustivat Jose Newton de Almeida Baptista ja Geraldo do Espirito Santo Ávila.


title: Aloísio Sinésio Bohn

text: Bohn sai 13. helmikuuta 1980 nimityksen Novo Hamburgon ja 27. kesäkuuta 1986 Santa Cruz do Sulin piispaksi. Bohn jäi eläkkeelle 19. toukokuuta 2010.


title: Asiago

text: Asiago on noin 6 500 asukkaan kunta Vicenzan maakunnassa, Veneton alueella Koillis-Italiassa. Se sijaitsee Alppien aluskukkuloilla noin 50 kilometriä Trentosta kaakkoon ja Vicenzasta pohjoiseen.


title: Asiago

text: Kunta tunnetaan asiagojuustosta ja lähistöllä ensimmäisen maailmansodan aikana käydystä Asiagon taistelusta. Asiago on myös merkittävä hiihtomatkailukeskus. Siellä toimii jääkiekkojoukkue Hockey Club Asiago.


title: Héctor Ignacio Salah Zuleta

text: Héctor Ignacio Salah Zuleta (s. 24. joulukuuta 1942 Bogotá) on kolumbialainen roomalaiskatolinen piispa. Hänet vihittiin papiksi 8. joulukuuta 1972 ja nimitettiin Girardotan hiippakunnan johtoon 21. helmikuuta 1998. Piispaksi vihkiminen seurasi 26. maaliskuuta. Pääkonsekraattorina toimi Paolo Romeo, jota avustivat Alberto Giraldo Jaramillo ja Flavio Calle Zapata.


title: Héctor Ignacio Salah Zuleta

text: Salah Zuleta sai 13. toukokuuta 2005 nimityksen Richachan piispaksi.


title: Mustalahti

text: Mustalahti voi tarkoittaa:


title: Mustalahti (Tampere)

text: Mustalahti on Särkänniemen vieressä oleva lahti Tampereella Näsijärvessä Paasikiventien kyljessä. Aivan Mustanlahden vieressä satama-alueella on myös Kortelahti.


title: Mustalahti (Tampere)

text: Mustanlahden rannalla on ollut satama 1830-luvulta lähtien, jolloin satama oli tärkeä sisävesiliikenteen matkustajille sekä tavarakuljetuksille. Mustanlahden satamasta liikennöi myös HL Kuru, joka upposi myrskyssä Siilinkarin läheisyydessä syyskuussa vuonna 1929. Satamassa käytiin paljon kauppaa. 1977 sataman ohi kulkemaan rakennettiin Paasikiventie.


title: Mustalahti (Tampere)

text: Mustanlahden satamasta liikennöi nykyään mm. SS Tarjanne.


title: Mustalahti (Tampere)

text: Mustanlahden satamassa on palveluja Näsijärvellä veneileville sekä venepaikkoja. Satama-alueella ja sataman laiturilla järjestetään usein tapahtumia - mm. moottoripyöräilijät kokootuvat siellä kesäisin.


title: Kortelahti

text: Kortelahti on:


title: Liisa Viikari

text: Aune Anna-Liisa Viikari (s. 30. tammikuuta 1949 Helsinki) on suomalainen biokemisti. Hän väitteli tekniikan tohtoriksi vuonna 1986.


title: Liisa Viikari

text: Viikari työskenteli vuodesta 1975 lähtien Teknologian tutkimuskeskus VTT:n palveluksessa. Hän tutki VTT:ssä erityisesti entsymologiaa ja biotekniikan teollisia sovelluksia, ja oli vuodesta 2000 lähtien alan tutkimusprofessorina. Vuonna 2001 hän sai ensimmäisenä naisena "American Chemical Society" -järjestön "Anselme Payen" -palkinnon. Vuodesta 2007 lähtien Viikari oli Helsingin yliopiston biojalostuksen professorina, kunnes jäi eläkkeelle vuonna 2012.


title: Mikko Suokas (vapaaottelija)

text: Mikko Suokas on suomalainen vapaaottelija. Hän otteli ensimmäisen ottelunsa helmikuussa 2010 ja voitti kaksi vuotta myöhemmin, toukokuussa 2012, Suomen-mestaruuden 61,2 kilon sarjassa. Hän voitti loppuottelun tuomariston hajaäänin. Suokkaan edustama seura on MMA Seinäjoki.


title: Shenzhou 9

text: Shenzhou 9 (神舟九号) oli Kiinan kansantasavallan miehitetty avaruuslento.


title: Shenzhou 9

text: Laukaisu tapahtui 16. kesäkuuta 2012 kello 13.37 Suomen aikaa Jiuquanin avaruuskeskuksesta Pitkä marssi 2F -kantoraketilla. Alus laskeutui 29. kesäkuuta 2012 kello 2.01 UTC Sisä-Mongoliaan.


title: Shenzhou 9

text: Shenzhou 9 telakoitui toisena avaruusaluksena (miehittämättömän Shenzhou 8:n jälkeen) kiertoradalla olevaan Tiangong 1 -pienoisavaruusasemaan ja ensimmäisenä miehitettynä avaruusaluksena telakoitui manuaalisesti asemaan. Lento on Kiinan Shenzhou-avaruusohjelman neljäs miehitetty avaruuslento. Lento kesti 12 vuorokautta 15 tuntia 25 minuuttia.


title: Shenzhou 9

text: Kolmihenkisessä miehistössä oli mukana ensimmäinen naispuolinen kiinalainen avaruuslentäjä, 33-vuotias ilmavoimien lentäjä, taikonautti Liu Yang. Lennon varamiehistössä oli mukana toinen naistaikonautti 33-vuotias Wang Yaping.


title: Shenzhou 9

text: 18. kesäkuuta 2012 kello 9.07 Suomen aikaa Shenzhou 9 telakoitui automaattiohjauksella Kiinan ensimmäiseen avaruuslaboratoriomoduuliin Tiangong-1:een. Kyseessä on ensimmäinen Kiinan suorittama avaruusalusten telakointi avaruudessa. Miehistö siirtyi avaruuslaboratoriomoduulin sisään. He viettivät avaruuslaboratoriossa 10 päivää. Neljän päivän päästä automaattisesta telakoitumisesta miehistö telakoitui uudestaan laboratoriomoduuliin, tällä kertaa käsiohjauksella.Jing Haipeng lähti ensimmäisenä taikonauttina toiselle avaruuslennolleen. Hän osallistui syyskuussa 2008 ensimmäiselle avaruuslennolleen Shenzhou 7:n kolmihenkisen miehistön jäsenenä. Hän oli Shenzhou 9:n komentaja.


title: Hietarannan paviljonki

text: Hietarannan paviljonki on Helsingissä Hietaniemen uimarannalla sijaitseva kahvila- ja pukuhuonerakennus. Rakennuksen suunnitteli Gunnar Taucher 1930-luvulla Helsingin ensimmäiseksi yleiseksi uimarannaksi muuttuneen Hietarannalle pukeutumistiloiksi. Vuonna 1939 paviljonkia laajennettiin kummastakin päädystä Taucherin laajennussuunnitelman mukaisesti. Vuonna 1957 Helsingin Sotainvalidien Naisjaosto vuokrasi paviljongin ja eteläpääty muutettiin kesäkahvilaksi ja se toimi kesäkahvilana vuoteen 2010 asti. Vuonna 2011 valmistui uusi pukuhuonerakennus. Vanha pukuhuonerakennus jäi kunnostusta vaille ja joutui purku-uhan alle.


title: Hietarannan paviljonki

text: Vuoden 2013 lopussa Helsingin kiinteistölautakunta päätti myydä kiinteistön Töölö ry:n ja Töölöläinen Oy:n perustamalle kiinteistöosakeyhtiö Töölön Kylätalo jonka tarkoitus on korjata rakennuksesta Töölön kylätalo. Talon remontin on määrä valmistua elokuussa 2015. Vuonna 2015 Helsingin rakennuslautakunta antoi Rakentamisen Ruusu -kunniamaininnan Töölön Kylätalo Hietsun korjaajille.


title: Savonlinna-Kauppatori

text: Savonlinna-Kauppatori oli rautatieseisake Savonlinnan keskustassa Kauppatorin laidalla. Seisake lakkautettiin 12.12.2011, mutta sen paikalle avattiin myöhemmin Savonlinnan uusi asema.


Oops! I Did It Again – The Best of Britney Spears on Britney Spearsin vuonna 2012 julkaistu kokoelmalevy, joka sisältää singlet ”Oops!… I Did It Again”, ”…Baby One More Time”, ”I’m a Slave 4 U” ja ”Born to Make You Happy” sekä 12 muuta kappaletta. Kappaleita on valittu kaikilta Spearsin albumeilta lukuun ottamatta "Blackoutia" (2007) ja "Femme Fatalea" (2011). Albumi julkaistiin 18. kesäkuuta 2012.


title: Eega

text: Eega tai Naan Ee (, , suomeksi ”Kärpänen”) on vuonna 2012 ilmestynyt S. S. Rajamoulin ohjaama intialainen elokuva, joka kuvattiin erikseen sekä telugun että tamilin kielillä. Elokuvan pääosarooleja näyttelevät Nani, Sudeep ja Samantha. "Eega" voitti kaksi Kansallista elokuvapalkintoa ja viisi Filmfare Awards South -palkintoa.


title: Eega

text: Elokuvan malajalaminkielinen dubbaus "Eecha" julkaistiin samaan aikaan alkuperäiskielisten versioiden kanssa. Hindiksi dubattu versio "Makkhi" ilmestyi 12. lokakuuta 2012.


title: Eega

text: Nani (Nani) on rakastunut Binduun (Samantha), mutta tämän suosiosta kilpailee myös ilkeähkö Sudeep-niminen mies (Sudeep). Bindun rakastajat rupeavat riitelemään, ja lopulta Sudeep surmaa Nanin. Nani kuitenkin jälleensyntyy kärpäsen hahmossa ja ottaa elämäntehtäväkseen kostaa Sudeepille tämän aiheuttamat vääryydet.


title: Eega

text: Elokuvan tuotanto aloitettiin vuonna 2010, kun Rajamouli oli saanut edellisen elokuvansa "Maryada Ramannan" valmiiksi. Elokuvaa varten budjetoitiin 300 miljoonaa rupiaa, josta merkittävä osa käytettiin erikoistehosteisiin. Rajamouli valitsi tuotantotiimiin useita henkilöitä, jotka olivat olleet hänen kanssaan tekemässä hänen edellisiä menestyselokuviaan, kuten "Yamadonga" ja "Magadheera".


title: Eega

text: Alun perin elokuvaa suunniteltiin julkaistavaksi huhtikuussa 2012, mutta erikoistehosteiden hidas valmistuminen viivytti ilmestymistä. Tämän jälkeen elokuvalle ilmoitettiin pariin otteeseen uusi julkaisupäivämäärä, mutta erikoistehostetyötä ei ehditty saada valmiiksi. Elokuva ilmestyi lopulta 6. heinäkuuta 2012.


title: Eega

text: Elokuvan jakeluoikeudet on myyty 340 miljoonalla rupialla.


title: Eega

text: Pelkästään ensi-iltapäivänään elokuva keräsi historiallisen 170 miljoonan rupian tuoton.


title: Eega

text: "Eega" oli ehdolla Intian ehdokkaaksi Oscar-gaalan 2013 parhaan vieraskielisen elokuvan kategoriaan. Intian ehdokkaaksi kuitenkin valittiin "Barfi!", joka ei lopulta selviytynyt kansainvälisistä esikarsinnoista palkintogaalaan asti.


title: Eega

text: "Eega" esitettiin Cannesin elokuvajuhlilla 20. toukokuuta 2013. Kesäkuussa 2013 elokuvaa esitettiin Shanghain kansainvälisillä elokuvafestivaaleilla nimellä ”Kungfukärpänen”, ja elokuvasta on suunnitteilla julkaista myös kiinankielinen versio.


title: Eega

text: "Eega" voitti kaksi Kansallista elokuvapalkintoa: vuoden paras telugunkielinen elokuva ja vuoden parhaat erikoistehosteet. "Eegalle" myönnettiin myös vuoden 2012 viihdyttävimmän telugunkielisen elokuvan Shri B. Nagi Reddi -palkinto. Tamilinkielisten elokuvien Vijay Awards -palkintogaalassa "Naan Ee" voitti kaksi palkintoa: Sudeep valittiin vuoden parhaaksi konnaksi ja Kotagiri Venkateswara Rao parhaaksi leikkaajaksi.


title: Eega

text: Filmfare Awards South 2012 -gaalassa "Eega" sai telugunkielisessä kategoriassa viisi palkintoa, joka oli enemmän kuin mikään muu elokuva sai sinä vuonna. Palkinnot olivat paras elokuva, paras ohjaus (S. S. Rajamouli), paras naispääosa (Samantha), paras miessivuosa (Sudeep) ja parhaat erikoistehosteet.


title: Eega

text: Vuoden 2013 Toronto After Dark -elokuvafestivaaleilla "Eega" voitti yhdeksän palkintoa, mikä oli festivaalin palkintoennätys.


title: Eega

text: Elokuvan telugunkielisen soundtrackin julkaisutilaisuus pidettiin Hyderabadissa 30. maaliskuuta 2012. Tamilinkielinen soundtrack julkaistiin 1. huhtikuuta 2012. Kappaleet on säveltänyt M. M. Keeravani. Telugunkielisen soundtrackin on tuottanut Vel Records ja tamilinkielisen Saregama.


title: Ruostelintuhaukka

text: Ruostelintuhaukka ("Accipiter rufiventris") on haukkojen heimoon kuuluva lintu. Sitä tavataan Angolassa, Kongon demokraattisessa tasavallassa, Eritreassa, Etiopiassa, Keniassa, Lesothossa, Malawissa, Mosambikissa, Ruandassa, Etelä-Afrikassa, Sudanissa, Swazimaassa, Tansaniassa, Ugandassa, Sambiassa ja Zimbabwessa.


title: Ruostelintuhaukka

text: Sen elinpiiriä ovat subtrooppiset ja trooppiset kosteat vuoristometsät, kuivat pensastot ja ruohoarot.


title: Ruostelintuhaukka

text: Sen kannan arvellaan olevan kasvussa.


title: Ruostelintuhaukka

text: Sillä on kaksi alalajia:


title: Bisnode Finland

text: Bisnode Finland Oy on yritys- ja luottotietoyhtiö. Henkilöluottotietojen osalta Suomessa on vain kaksi toimijaa, joista toinen on Suomen Asiakastieto Oy. Yhtiö perustettiin Ruotsissa 1908. Toiminta alkoi Suomessa vuonna 1990 nimellä Soliditet Oy. Vuonna 1993 pohjoismaisen Soliditet-konsernin osti maailman suurin luottotietoalan yritys Dun & Bradstreet.


title: Bisnode Finland

text: Bisnode Finland Oy on osa Bisnode-konsernia. Konsernin emoyhtiö on Bisnode AB, jonka omistavat Tukholman pörssissä noteerattu pääomasijoittaja Ratos AB (70 %) ja Bonnier AB (30 %). Suomen maajohtajana toimii Juha Airaksinen.


title: Heavy (Lauri Ylösen kappale)

text: ”Heavy” on Lauri Ylösen musiikkikappale, joka julkaistiin hänen soolouransa ensimmäisenä singlenä 25. helmikuuta 2011. Kappale on mukana Ylösen 30. maaliskuuta 2011 julkaistulla esikoisalbumilla "New World". ”Heavy” menestyi erittäin hyvin Suomen lisäksi myös ulkomailla, sillä esimerkiksi Virossa Estonian Chart -listalla se sijoittui parhaimmillaan neljänneksi ja Puolassa sijalle 2. Suomessa se ylsi virallisella singlelistalla sijalle 2.


title: Musiikkia elokuvasta Pitkä kuuma kesä

text: Musiikkia elokuvasta Pitkä kuuma kesä on albumiksi koottu valikoima elokuvan "Pitkä kuuma kesä" musiikista. Se ilmestyi keväällä 1999.Albumi nousi Suomen viralliselle albumilistalle 38. sijallaan ensi kerran viikolla 13 vuonna 1999 ja viipyi listalla viikot 13–24, 25 ja 35-38. Sen paras sijoitus oli 10. sija viikolla 18.


title: Musiikkia elokuvasta Pitkä kuuma kesä

text: Studio-orkesteri Kalle Päätalon muodostaa Pauli Hanhiniemen Perunateatteri, laulajana kuitenkin Mikko Hakola, kuten elokuvassakin. Kokoonpano on:


title: Alberto Giraldo Jaramillo

text: Alberto Giraldo Jaramillo (s. 7. lokakuuta 1934 Manizales) on kolumbialainen roomalaiskatolinen arkkipiispa. Hänet vihki papiksi Luis Concha Córdoba 9. marraskuuta 1958. Hänestä tuli sulpisiaani vuonna 1960.


title: Alberto Giraldo Jaramillo

text: Giraldo Jaramillo sai 8. elokuuta 1974 nimityksen Popayánin vihkipiispaksi ja Obban titulaaripiispaksi. Piispaksi vihkiminen seurasi 15. syyskuuta. Pääkonsekraattorina toimi Aníbal Muñoz Duque, jota avustivat Miguel Angel Arce Vivas ja Pedro José Rivera Mejía. Giraldo Jaramillo sai 26. huhtikuuta 1977 nimityksen Chiquinquirán ja 26. heinäkuuta 1983 Cúcutan piispaksi. Hänet nimitettiin 18. joulukuuta 1990 Popayánin ja 13. helmikuuta 1997 Medellínin arkkipiispaksi.


title: Alberto Giraldo Jaramillo

text: Giraldo Jaramillo jäi eläkkeelle 16. helmikuuta 2010.


title: Silanolit

text: Silanolit eli hydroksisilaanit ovat silaanien hydroksyylijohdannaisia ja analogisia alkoholien kanssa. Silanolien rakennetta voidaan kuvata kaavalla RSiOH, missä R merkitsee hiilivetyryhmää.


title: Silanolit

text: Silanolit kondensoituvat helposti erityisesti happojen läsnä ollessa. Tällöin lohkeaa vesimolekyyli ja muodostuu siloksaaneja ja polysiloksaaneja eli silikoneja. Polymeroitumistaipumus vaihtelee yhdisteittäin. Helpommin polymeroituvia ovat silanolit, joiden alkyyliryhmät ovat yksinkertaisempia ja pienempiä. Kookkaammat hiilivetyryhmät esimerkiksi fenyylisubstituentit stabiloivat silanoleja polymeroitumisen suhteen. Silanolit muodostavat myös silaanien kanssa siloksaaneja. Eräiltä ominaisuuksiltaan silanolit muistuttavat alkoholeja. Ne voivat muun muassa reagoida alkoholien kanssa, jolloin muodostuu eettereidenkaltaisia yhdisteitä. Myös alkoksidien kaltaisia alkalisuoloja tunnetaan. Silanolit ovat hyvin polaarisia, joten ne liukenevat tai sekoittuvat veteen.


title: Silanolit

text: Yleisin tapa valmistaa silanoleja on haloalkyyli- tai haloaryylisilaaneja tai alkoksisilaaneja hydrolysoimalla. Alkoksisilaanien hydrolyysi tuottaa paremman saannon eikä sivutuotteina muodostu yhtä usein siloksaaneja kuin halosilaanien hydrolyysillä. Muita tapoja valmistaa silanoleja on silaanien käsittely emäksellä tai niiden hapettaminen elohopea(II)oksidin avulla tolueenin toimiessa liuottimena.


title: Tominianin piiri

text: Tominianin piiri () on paikallishallintoalue Malin Ségoun alueella. Sen pinta-ala on 6 573 neliökilometriä. Asukkaita on 219 900 henkeä.